open-index/open-wikipedia-markdown huggingface dataset:
ಎ. ಎಸ್. ಪ್ರಭಾಕರ

**ಎ. ಎಸ್. ಪ್ರಭಾಕರ** ‍‍( ಏಪ್ರಿಲ್ ೨೯, ೧೯೭೦) ಕನ್ನಡ ವಿಶ್ವವಿದ್ಯಾಲಯ, ಹಂಪಿಯ ಬುಡಕಟ್ಟು ಅಧ್ಯಯನ ವಿಭಾಗದಲ್ಲಿ ಪ್ರಾಧ್ಯಾಪಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದು ಬುಡಕಟ್ಟು ಸಮುದಾಯಗಳ ಸಾಮಾಜಿಕ ಬದಲಾವಣೆ, ಜನಪದ ಸಾಹಿತ್ಯ, ಸಂಸ್ಕೃತಿ ಚಿಂತನೆ, ಅಭಿವೃದ್ಧಿ ಮತ್ತು ಸಾಮಾಜಿಕ ಬದಲಾವಣೆ, ಸಾಮಾಜಿಕ ಅಧ್ಯಯನಗಳ ಸಂಶೋಧನಾ ವಿಧಾನ, ಜಾನಪದ ಮತ್ತು  ಕನ್ನಡ ಸಾಹಿತ್ಯ ವಿಮರ್ಶೆ ಮೊದಲಾದ ವಿಷಯಗಳಲ್ಲಿ ಪರಿಣತಿ ಹೊಂದಿದ್ದಾರೆ. ತಮ್ಮ ಬರಹ, ಚಿಂತನೆ, ಸಂವಾದಗಳ ಮೂಲಕ ಗುರುತಿಸಲ್ಪಟ್ಟವರು. ಪ್ರಬಂಧ, ಸಂಶೋಧನೆ, ವಿಮರ್ಶೆ ಸಂಪಾದನೆ ಇತ್ಯಾದಿ ಪ್ರಕಾರಗಳಲ್ಲಿ ಸಹಜತೆ ಮತ್ತು ಬದ್ಧತೆಯಿಂದ ವಿಚಾರಗಳನ್ನು ದಾಖಲಿಸುವ ಪ್ರಯತ್ನದಿಂದ ಮುಖ್ಯರಾಗುವ ಇವರು ಈಗಾಗಲೇ ಹದಿನಾಲ್ಕಕ್ಕೂ ಹೆಚ್ಚು ಕೃತಿಗಳನ್ನು ಬರೆದಿದ್ದಾರೆ. 

## ಜನನ, ಜೀವನ 
ಎ ಎಸ್ ಪ್ರಭಾಕರ್ ಇವರು ಬಳ್ಳಾರಿ (ಇಂದಿನ‌ ವಿಜಯನಗರ ಜಿಲ್ಲೆ) ಜಿಲ್ಲೆ ಹರಪನಹಳ್ಳಿ ತಾಲೂಕಿನ  'ಯರಬಳ್ಳಿ' ಗ್ರಾಮದಲ್ಲಿ ೧೯೭೦ರಲ್ಲಿ ಜನಿಸಿದರು. ವಿದ್ಯಾರ್ಥಿ ದೆಸೆಯಲ್ಲಿಯೇ ಇವರು ಉತ್ತಮ ಚಿಂತಕರಾಗಿದ್ದರು. ಬಾಲ್ಯದಲ್ಲಿ ಕವಿತೆಗಳನ್ನು ರಚಿಸುವ ಮೂಲಕ ಬರವಣಿಗೆಯನ್ನು ಪ್ರಾರಂಭಿಸಿದರು. ಇವರು ವಿದ್ಯಾರ್ಥಿ ದೆಸೆಯಲ್ಲಿಯೇ ತಮ್ಮ ಕವಿತೆಗಾಗಿ ೧೯೯೬ರಲ್ಲಿ ಧಾರವಾಡದ ಜೆಎಸ್ ಎಸ್ ಕಾಲೇಜು ಏರ್ಪಡಿಸಿದ್ದ ಅಂತರಾಜ್ಯ ದ.ರಾ. ಬೇಂದ್ರೆ ಜನ್ಮಶತಮಾನೋತ್ಸವ ಪ್ರಶಸ್ತಿಯನ್ನು‌ ಪಡೆದರು.  ಕುವೆಂಪು, ಬಸವಣ್ಣ, ಅಂಬೇಡ್ಕರ್, ಪೆರಿಯಾರ್, ಲೋಹಿಯಾ ಮತ್ತು ಕಾರ್ಲ್ ಮಾರ್ಕ್ಸ್ ಅವರ ವಿಚಾರಧಾರೆಗಳಿಂದ ಆಕರ್ಷಿತರಾಗಿದ್ದರು.

## ಕೃತಿಗಳು[ಬದಲಾಯಿಸಿ] 
### ಪಿ.ಎಚ್ ಡಿ ಸಂಶೋಧನಾ ಪ್ರಬಂಧ 
* ಕರ್ನಾಟಕ ಡೊಂಬರು: ಒಂದು ಅಲೆಮಾರಿ ಸಮುದಾಯದ ಅಧ್ಯಯನ ೨೦೦೭

### ಕೃತಿಗಳು 
# ಮ್ಯಾಸ ಬೇಡರ ಕಥನಗಳು, ಪ್ರಸಾರಾಂಗ ಕನ್ನಡ ವಿಶ್ವವಿದ್ಯಾಲಯ, ಹಂಪಿ, ೧೯೯೯
# ಬುಡಕಟ್ಟು ಬದುಕಿನ ಸ್ಥಿತ್ಯಂತರಗಳು, ಪ್ರಸಾರಾಂಗ ಕನ್ನಡ ವಿಶ್ವವಿದ್ಯಾಲಯ, ಹಂಪಿ, ೨೦೦೦
# ಬುಡಕಟ್ಟು ಅಭಿವೃದ್ಧಿ ಮೀಮಾಂಸೆ, ಪ್ರಸಾರಾಂಗ, ಕನ್ನಡ ವಿಶ್ವವಿದ್ಯಾಲಯ, ಹಂಪಿ, ೨೦೦೪
# ಡೊಂಬರು : ಒಂದು ಚಾರಿತ್ರಿಕ ಹಿನ್ನೋಟ, ಸಿದ್ಧಾರ್ಥ ಪ್ರಕಾಶನ, ಹೊಸಪೇಟೆ, ೨೦೦೬
# ಆದಿವಾಸಿ ಆಖ್ಯಾನ, (ಸಮುದಾಯಗಳ ಅಧ್ಯಯನಕ್ಕೊಂದು ಆಕರ) ಸಿದ್ಧಾರ್ಥ ಪ್ರಕಾಶನ, ಹೊಸಪೇಟೆ, ೨೦೦೬
# ಆದಿವಾಸಿ ಆಖ್ಯಾನ, (ಸಮುದಾಯಗಳ ಅಧ್ಯಯನಕ್ಕೊಂದು ಆಕರ) ಎರಡನೇ ಮುದ್ರಣ)ಸಿದ್ಧಾರ್ಥ ಪ್ರಕಾಶನ, ಹೊಸಪೇಟೆ, ೨೦೦೮
# ಹೆಳವರು (ಅಲೆಮಾರಿ ಅರೆ ಅಲೆಮರಿ ಸಮುದಾಯಗಳ ಸಾಮಾಜಿಕ ಆರ್ಥಿಕ ಸ್ಥಿತಿಗತಿಗಳ ಅಧ್ಯಯನ)ಪ್ರಸಾರಾಂಗ, ಕನ್ನಡ ವಿಶ್ವವಿದ್ಯಾಲಯ, ಹಂಪಿ ISBN-978-93-80994-65-9, ೨೦೧೦
# ಲೋಹಿಯಾ: ವರ್ತಮಾನದ ಮುಖಾಮುಖಿ ಪ್ರಸಾರಾಂಗ, ಕನ್ನಡ ವಿಶ್ವವಿದ್ಯಾಲಯ, ಹಂಪಿ, ISBN-978-93-81645-44-4, 2009
# ಕರ್ನಾಟಕ ಬುಡಕಟ್ಟು ಚಿತ್ರ ಸಂಪುಟ, ಪ್ರಸಾರಾಂಗ, ಕನ್ನಡ ವಿಶ್ವವಿದ್ಯಾಲಯ, ಹಂಪಿ, ISBN-978-93-81645-97-0, 2002
# Tribes of Karnataka, A Pictorial Encyclopedia, Prasaranga, Kannada University, Hampi, ISBN-978-93-81645-97-1, 2013
# ಕರ್ನಾಟಕ ಬುಡಕಟ್ಟು ಸಚಿತ್ರ ಕೋಶ, (ಪರಿಷ್ಕೃತ ಮತ್ತು ಸಮಗ್ರ ಸಚಿತ್ರ ಕೋಶ) ಪ್ರಸಾರಾಂಗ, ಕನ್ನಡ ವಿಶ್ವವಿದ್ಯಾಲಯ, ಹಂಪಿ, ISBN-978-93-81645-97-0, ೨೦೧೫
# ಬುಡಕಟ್ಟು ಮತ್ತು ಅಲೆಮಾರಿ ಸಮುದಾಯಗಳು, ಕರ್ನಾಟಕ ಸಬಾಲ್ಟನ್ ಓದು ಮಾಲಿಕೆ: ಸಂಪುಟ ೬, ಕರ್ನಾಟಕ ಸಾಹಿತ್ಯ ಅಕಾಡೆಮಿ ಬೆಂಗಳೂರು, ISBN-978-81-93196-49-6, 2018
# ಚಹರೆಗಳೆಂದರೆ ಗಾಯಗಳೂ ಹೌದು, (ಸಮುದಾಯ ಅಧ್ಯಯನ ಕುರಿತ ಕಥನಗಳು) ಗೌರಿ ಮೀಡಿಯಾ ಟ್ರಸ್ಟ್, 25onstad, 9090, ISBN: 978-81-952494-0-4
# ಮುಗ್ಧ ನಗುವೊಂದರ ಕಣ್ಮರೆ, ಗೌರಿ ಮೀಡಿಯಾ ಟ್ರಸ್ಟ್, ಬೆಂಗಳೂರು, ೨೦೨೨, ISBN: 978-81-952494-1-1

## ಗೌರವ, ಪ್ರಶಸ್ತಿಗಳು 
# ಬುಡಕಟ್ಟು ಬದುಕಿನ ಸ್ಥಿತ್ಯಂತರಗಳು, ಉತ್ತಮ ಸಂಶೋಧನಾ ಕೃತಿ, ವಾರ್ಷಿಕ ಪ್ರಶಸ್ತಿ, ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡೆಮಿ ಬೆಂಗಳೂರು, ೨೦೦೧
# ಚಹರೆಗಳೆಂದರೆ ಗಾಯಗಳೂ ಹೌದು, ಉತ್ತಮ ಸಂಶೋಧನಾ ಕೃತಿ, ವಾರ್ಷಿಕ ಪ್ರಶಸ್ತಿ, ಕರ್ನಾಟಕ ಜಾನಪದ ಅಕಾಡೆಮಿ ಬೆಂಗಳೂರು, ೨೦೨೨
# ಚಹರೆಗಳೆಂದರೆ ಗಾಯಗಳೂ ಹೌದು, ಉತ್ತಮ ಸಂಶೋಧನಾ ಗ್ರಂಥ, ವಾರ್ಷಿಕ ಪ್ರಶಸ್ತಿ. ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ರಿ ಪಡೆದಿದೆ. ೨೦೨೩

## ಉಲ್ಲೇಖಗಳು
ಅರುಣ ಕುಮಾರ ಚಂದಾ

thumb|೨೦೦೦ನೇ ಇಸವಿಯ ಭಾರತದ ಅಂಚೆ ಚೀಟಿಯ ಮೇಲೆ ಅರುಣ ಕುಮಾರ ಚಂದಾ
**ಅರುಣ ಕುಮಾರ ಚಂದಾ** (1899-1947) ಅಸ್ಸಾಮಿನ ಒಬ್ಬ ಸ್ವಾತಂತ್ರ್ಯ ಹೋರಾಟಗಾರ.

## ಜೀವನ, ಸಾಧನೆಗಳು 
1899 ಫೆಬ್ರುವರಿ 17ರಂದು ಸಿಲ್ಚಾರಿನಲ್ಲಿ ಜನಿಸಿದರು. ತಂದೆ ಕಾಮಿನೀ ಕುಮಾರ ಚಂದಾ ಯಶಸ್ವೀ ವಕೀಲ, ಉದಾರವಾದಿ. ಅರುಣಕುಮಾರ ಚಂದಾ ಸಿಲ್ಚಾರ್, ಸಿಲ್ಹೆಟ್ ಮತ್ತು ಕಲ್ಕತ್ತದಲ್ಲೂ, ಅನಂತರ ಇಂಗ್ಲೆಂಡಿನಲ್ಲೂ ವಿದ್ಯಾಭ್ಯಾಸ ಮಾಡಿದರು. ಭಾರತಕ್ಕೆ ಹಿಂದಿರುಗಿದ ಮೇಲೆ 1930-31ರಲ್ಲಿ ಸಿಂಗಪುರದಲ್ಲಿ ವಕೀಲ ವೃತ್ತಿ ನಡೆಸಿದರು. ಆದರೆ ತಂದೆಯ ಅನಾರೋಗ್ಯದ ಕಾರಣ ಅವರು ಸಿಲ್ಚಾರಿಗೆ ಹಿಂದಿರುಗಿ ಅಲ್ಲೇ ವಕೀಲ ವೃತ್ತಿಯನ್ನು ಮುಂದುವರಿಸಿದರು. ಜೊತೆಗೆ ರಾಜಕೀಯ, ಸಾಮಾಜಿಕ ಮತ್ತು ಶೈಕ್ಷಣಿಕ ಕ್ಷೇತ್ರಗಳಲ್ಲಿ ಸೇವಾನಿರತರಾದರು.

ಕಾಚಾರ್ ಮತ್ತು ಸಿಲ್ಹೆಟ್ ಜಿಲ್ಲೆಗಳನ್ನು ತಮ್ಮ ಕಾರ್ಯಕ್ಷೇತ್ರವನ್ನಾಗಿ ಮಾಡಿಕೊಂಡ ಚಂದಾ ಅವರು ಅಲ್ಲಿಯ ರಾಜಕೀಯದಲ್ಲಿ ಪ್ರಮುಖರಾದರು. ಅವರಿಗೆ ರಾಜಕೀಯ ಪ್ರಜ್ಞೆ ಪ್ರಾಪ್ತವಾದ್ದು ಸ್ವಾತಂತ್ರ ಹೋರಾಟಗಾರರಾಗಿದ್ದ ಅವರ ತಂದೆಯಿಂದ. ಚಿತ್ತರಂಜನ ದಾಸರಿಂದಲೂ ಅವರು ತುಂಬಾ ಪ್ರಭಾವಿತರಾಗಿದ್ದರು. ಇಂಗ್ಲೆಂಡಿನಲ್ಲಿದ್ದಾಗ ಅಲ್ಲಿಯ ಲೇಬರ್ ಪಕ್ಷದೊಡನೆ ಸಂಪರ್ಕ ಹೊಂದಿದ್ದರಲ್ಲದೆ ಅದರ ಚುನಾವಣಾ ಪ್ರಚಾರ ಸಭೆಗಳಲ್ಲಿ ಇವರೂ ಭಾಷಣ ಮಾಡುತ್ತಿದ್ದರು. 1935ರಲ್ಲಿ ಇವರು ಸಿಲ್ಚಾರಿನಲ್ಲಿ ಗುರುಚರಣ ಕಾಲೇಜನ್ನು ಸ್ಥಾಪಿಸಿ ಕೆಲವು ಕಾಲ ಗೌರವ ಪ್ರಿನ್ಸಿಪಾಲರಾಗಿ ಸೇವೆ ಸಲ್ಲಿಸಿದರು. ಕಾರ್ಮಿಕ ಕ್ಷೇತ್ರದಲ್ಲಿ ಆಸಕ್ತಿ ವಹಿಸಿದ ಇವರು, ಕಾಚಾರ್ ಜಿಲ್ಲೆಯ ಅಂಚೆ ಮತ್ತು ರೈಲ್ವೆ ಅಂಚೆ ಸೇವಾಸಂಘದ ಅಧ್ಯಕ್ಷರಾಗಿದ್ದರು. ಚಹಾ ತೋಟದ ಕಾರ್ಮಿಕರ ಮತ್ತು ಅಸ್ಸಾಂ ತೈಲ ಕಂಪನಿಯ ಕಾರ್ಮಿಕರ ಸಂಘಗಳನ್ನು ಚೇತನಗೊಳಿಸಿದ ಅವರು ಪ್ರಥಮ ಪ್ರಾಂತೀಯ ಕಾರ್ಮಿಕ ಸಂಘ ಕಾಂಗ್ರೇಸ್ಸಿನ ಅಧ್ಯಕ್ಷರಾಗಿ ಚುನಾಯಿತರಾಗಿದ್ದರು.

1937ರಿಂದ ತಮ್ಮ ಮರಣದ ವರೆಗೆ ಕಾಚಾರ್ ಜಿಲ್ಲಾ ಕಾಂಗ್ರೆಸ್ ಸಮಿತಿಯ ಅಧ್ಯಕ್ಷರಾಗಿದ್ದ ಇವರು 1937ರಲ್ಲಿ ಅಸ್ಸಾಂ ಪ್ರಾಂತ್ಯದ ವಿಧಾನಸಭೆಗೆ ಚುನಾಯಿತರಾಗಿ, ಅಲ್ಲಿಯ ಕಾಂಗ್ರೆಸ್ ವಿಧಾನ ಸಭಾ ಪಕ್ಷದ ಉಪನಾಯಕರಾಗಿ ಆಯ್ಕೆ ಹೊಂದಿದ್ದರು. ಸಿಲ್ಚಾರಿನ *ಸಪ್ತಕ್* ಎಂಬ ಬಂಗಾಲೀ ವಾರಪತ್ರಿಕೆಯನ್ನು ಇವರು ನಿರ್ದೇಶಿಸುತ್ತಿದ್ದರಲ್ಲದೆ ಅದಕ್ಕೆ ಲೇಖನಗಳನ್ನೂ ಬರೆಯುತ್ತಿದ್ದರು. 1941 ರಲ್ಲಿ ಬ್ರಿಟಿಷರ ಯುದ್ಧ ಪ್ರಯತ್ನದ ವಿರುದ್ಧವಾಗಿ ಇವರು ಸತ್ಯಾಗ್ರಹ ಮಾಡಿ ಒಂದು ವರ್ಷದ ಕಾರಾಗೃಹ ವಾಸದ ಶಿಕ್ಷೆಗೆ ಗುರಿಯಾಗಿದ್ದರು. 1942ರಲ್ಲಿ ಸರ್ಕಾರ ಇವರನ್ನು ಮತ್ತೆ ಬಂಧಿಸಿತ್ತು. ಇವರು ಬಿಡುಗಡೆಯಾದ ಮೇಲೂ 1945ರ ಮಧ್ಯಭಾಗದವರೆಗೂ ಅಸ್ಸಾಂ ಪ್ರಾಂತ್ಯಕ್ಕೆ ಪ್ರವೇಶಿಸಿದಂತೆ ಸರ್ಕಾರ ಇವರಿಗೆ ಪ್ರತಿಬಂಧಕಾಜ್ಞೆ ವಿಧಿಸಿತ್ತು. ಭಾರತದ ವಿಧಾನಸಭೆಯ ಸದಸ್ಯರಾಗಿ ಅವಿರೋಧವಾಗಿ ಚುನಾಯಿತರಾಗಿದ್ದ ಇವರು ದೀರ್ಘಕಾಲ ವ್ಯಾಧಿಯನ್ನನುಭವಿಸಿ 1947ರ ಏಪ್ರಿಲ್ 26ರಂದು ಕಲ್ಕತ್ತದಲ್ಲಿ ದೈವಾಧೀನರಾಗಿದ್ದರು. ಸಿಲ್ಚಾರ್‌ನಲ್ಲಿ ಇವರ ಸ್ಮರಣಾರ್ಥ ೧೯೬೦ರಲ್ಲಿ ಎ. ಕೆ. ಚಂದಾ ಲಾ ಕಾಲೇಜ್ ಎಂಬ ಹೆಸರಿನ ಕಾನೂನು ಕಾಲೇಜನ್ನು ಸ್ಥಾಪಿಸಲಾಯಿತು.

## ಉಲ್ಲೇಖಗಳು 
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗೋಂಡೋಫರಸ್

thumb|300x300px|ಡ್ರಾಂಗಿಯಾನಾದಲ್ಲಿ ಟಂಕಿಸಲಾದ ಗೋಂಡೋಫರಸ್‍ನ ಬೆಳ್ಳಿ ನಾಣ್ಯ
**ಗೋಂಡೋಫರಸ್** ಒಬ್ಬ ಇಂಡೋಪಾರ್ಥಿಯನ್ ದೊರೆ. ಕಾಲ ಬಹುಶಃ ಕ್ರಿ. ಶ. 1ನೆಯ ಶತಮಾನ. ಅರಕೋಸಿಯ, ಕಾಬೂಲ್ ಮತ್ತು ಗಾಂಧಾರಗಳು ಇವನ ಆಳ್ವಿಕೆಗೆ ಒಳಪಟ್ಟಿದ್ದ ಭಾಗಗಳು. ಶಕ ಮತ್ತು ಪಹ್ಲವರ ಪ್ರಸಿದ್ಧ ದೊರೆಗಳಲ್ಲಿ ಮೂರನೆಯವ.

## ಶಬ್ದ ವ್ಯುತ್ಪತ್ತಿ 
ವಿಂದಫರ್ನ (ಕೀರ್ತಿಶಾಲಿ) ಎಂಬ ಪರ್ಷಿಯನ್ ಮೂಲದಿಂದ ಈತನ ಹೆಸರು ಬಂದಿದೆ; ನಾಣ್ಯಗಳ ಮೇಲೆ ಗ್ರೀಕ್ ಅಂಕನಗಳಲ್ಲಿ ಉಂದೊಫೆರೊಸ್ ಅಥವಾ ಗೊಂಡೋಫರೊಸ್ ಮತ್ತು ಖರೋಷ್ಠಿಯಲ್ಲಿ ಗುಡಫಾರ ಅಥವಾ ಗಂದಫಾರ ಎಂಬ ರೂಪಗಳಲ್ಲಿ ಕಂಡುಬರುತ್ತದೆ.

## ನಾಣ್ಯಗಳು, ಶಾಸನಗಳು 
ಈತನ ನಾಣ್ಯಗಳು ಹೇರಳವಾಗಿ ದೊರೆತಿವೆಯಾದ್ದರಿಂದ ಈತನ ರಾಜ್ಯ ವಿಸ್ತಾರವಾಗಿದ್ದು, ಈತ ಹೆಚ್ಚು ಕಾಲ ರಾಜ್ಯವಾಳಿದನೆಂದು ವ್ಯಕ್ತವಾಗುತ್ತದೆ. ಈತನ ವಿಷಯದಲ್ಲಿ ಐತಿಹಾಸಿಕ ಆಧಾರಗಳು ಕಡಿಮೆಯೆ. ತಖ್ತ್- ಇ ಬಹಿಯಲ್ಲಿ ದೊರೆತ ಒಂದು ಶಾಸನ ಗೋಂಡೋಫರಸನ ಆಳ್ವಿಕೆಯ 26ನೆಯ ವರ್ಷದಲ್ಲಿ ಹಾಕಿಸಿದ್ದು. ಆದ್ದರಿಂದ ಈತ ಕಡೆಯ ಪಕ್ಷ 26 ವರ್ಷಗಳ ಕಾಲ ಆಳಿರಬೇಕು. ಅದರಲ್ಲಿ ಸೂಚಿಸಿರುವ 103ನೆಯ ವರ್ಷ ವಿಕ್ರಮ ಶಕೆಗೆ ಸಂಬಂಧಿಸಿದ್ದಾಗಿ ತೋರುವುದರಿಂದ ಅದರ ಕಾಲ ಕ್ರಿ. ಶ. 45 ಎಂದೂ, ಗೋಂಡೋಫರಸ್ ಕ್ರಿ. ಶ. 19ರಲ್ಲಿ ಪಟ್ಟಕ್ಕೆ ಬಂದನೆಂದೂ ಹೇಳಬಹುದು.

ಅಶುದ್ಧ ಬೆಳ್ಳಿ ಮತ್ತು ತಾಮ್ರಗಳಿಂದ ಮಾಡಿದ ಇವನ ಅನೇಕ ನಾಣ್ಯಗಳು ದೊರೆತಿವೆ. ಈ ನಾಣ್ಯಗಳ ಮೇಲೆ ಜ್ಯೂಸ್, ಪಲ್ಲಾಸ್, ನೈಕ್, ಶಿವ ಇವರ ಮೂರ್ತಿಗಳಿವೆ. ತನ್ನ ಹೆಸರಿನಲ್ಲಿ ಮಾತ್ರವಲ್ಲದೆ ಗೋಂಡೋಫರಸ್ ತನ್ನ ಸೋದರ ಗುಡ ಮತ್ತು ಇತರರ ಹೆಸರುಗಳನ್ನು ಸೇರಿಸಿಯೂ ನಾಣ್ಯಗಳನ್ನು ಹಾಕಿಸಿದ್ದಾನೆ.

## ಆ್ಯಕ್ಟ್ಸ್ ಆಫ್ ಥಾಮಸ್ ಗ್ರಂಥ 
ಆ್ಯಕ್ಟ್ಸ್ ಆಫ್ ಸೇಂಟ್ ಥಾಮಸ್ ಎಂಬ ಧರ್ಮಗ್ರಂಥದಲ್ಲಿ ಗೋಂಡೋಫರಸ್ ಮತ್ತು ಅವನ ವಂಶದವರ ವಿಷಯ ತಿಳಿದುಬರುತ್ತದೆ. ಈ ಗ್ರಂಥದಲ್ಲಿ ಇವನ ಹೆಸರು *ಗುದ್ನಫಾರ್* ಎಂದಿದೆ. 

ಗೋಂಡೋಫರಸ್ಸನ ಆಸ್ಥಾನಕ್ಕೆ ಸೇಂಟ್ ಥಾಮಸ್ ಬಂದಿದ್ದ. ಅಲ್ಲಿ ರಾಜನ ಅರಮನೆಯನ್ನು ಕಟ್ಟಿಸುವ ಕೆಲಸ ವಹಿಸಿಕೊಂಡು, ತನಗೆ ಒಪ್ಪಿಸಿದ್ದ ಹಣವನ್ನೆಲ್ಲ ದಾನಧರ್ಮಗಳಿಗಾಗಿ ವಿತರಣೆ ಮಾಡಿ ರಾಜನಿಗೆ ಸ್ವರ್ಗದಲ್ಲೊಂದು ಅರಮನೆ ಕಟ್ಟಿಸುತ್ತಿರುವುದಾಗಿ ಹೇಳಿದ. ಕುಪಿತಗೊಂಡ ರಾಜನು ಥಾಮಸನನ್ನೂ, ಅವನನ್ನು ಭಾರತಕ್ಕೆ ಕರೆತಂದ ವರ್ತಕ ಅಬೇನ್ಸನನ್ನೂ ಸೆರೆಯಲ್ಲಿಡಿಸಿದ. ಈ ನಡುವೆ ದೊರೆಯ ಸೋದರ ಗ್ಯಾಡ್ ತೀರಿಕೊಳ್ಳಲು ಅಪ್ಸರೆಯರು ಅವನನ್ನು ಸ್ವರ್ಗಕ್ಕೆ ಕೊಂಡೊಯ್ದು ಅಲ್ಲಿ ಸೇಂಟ್ ಥಾಮಸ್ ತನ್ನ ಒಳ್ಳೆಯ ಕೃತ್ಯಗಳ ಫಲವಾಗಿ ನಿರ್ಮಿಸಿದ್ದ ಅರಮನೆಯನ್ನು ತೋರಿಸಿದರು. ಗ್ಯಾಡನಿಗೆ ಮತ್ತೆ ಜೀವ ಬಂತು. ಗ್ಯಾಡ್ ಮತ್ತು ಗೋಂಡೋಫರಸ್ ಇಬ್ಬರೂ ಕ್ರೈಸ್ತರಾಗಿ ಮತಾಂತರ ಹೊಂದಿದರು ಎಂದು ಈ ಗ್ರಂಥ ತಿಳಿಸುತ್ತದೆ. ಕ್ರಿಸ್ತನ ಜನನವಾದಾಗ ಅವನನ್ನು ಪೂಜಿಸಲು ಪೂರ್ವದೇಶದಿಂದ ಬಂದ ಮೂವರು ಸಂತರಲ್ಲಿ ಒಬ್ಬನಾದ ಗ್ಯಾಸ್ಪರನ ಹೆಸರಿಗೂ ಗೋಂಡೋಫರಸ್ ಎಂಬುದಕ್ಕೂ, ಆರ್ಮೇನಿಯದ ಗಥಾಸ್ಟರ್ ಎಂಬ ರೂಪದ ಮೂಲಕ ಸಾಮ್ಯವನ್ನು ಕೆಲವು ವಿದ್ವಾಂಸರು ಕಲ್ಪಿಸಿದ್ದಾರೆ. ಇವನ ಸೋದರ ಗ್ಯಾಡ್ ನಾಣ್ಯಗಳಲ್ಲಿ ಬರುವ ಗುಡ ಆಗಿರಬೇಕು. ಗೋಂಡೋಫರಸನ ಆಸ್ಥಾನಕ್ಕೆ ಸೇಂಟ್ ಥಾಮಸ್ ಭೇಟಿ ಕೊಟ್ಟಿದ್ದನೆಂಬ ಅಂಶವನ್ನು ಇವ್ಯಾಂಚೆಲಿಯಂ ತಾಂಡ್ರಿಸ್ ಒಬಿಟು ಮರಿಯ ಎಂಬ ಗ್ರಂಥವೂ ಸಮರ್ಥಿಸುತ್ತದೆಂಬುದು ವಿದ್ವಾಂಸರ ಅಭಿಪ್ರಾಯ. 

## ಉಲ್ಲೇಖಗಳು 
## ಗ್ರಂಥಸೂಚಿ 
* 

ವರ್ಗ:ಅರಸರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಾರಾಯಣ ಗಣೇಶ ಚಂದಾವರ್ಕರ್

**ನಾರಾಯಣ ಗಣೇಶ ಚಂದಾವರ್ಕರ್** (1855-1923) ಭಾರತದ ಒಬ್ಬ ರಾಜಕಾರಣಿ, ಸಮಾಜ ಸುಧಾರಕ, ಶಿಕ್ಷಣತಜ್ಞ, ನ್ಯಾಯವಾದಿ; ಮುಂಬಯಿ ಉಚ್ಚ ನ್ಯಾಯಾಲಯದಲ್ಲಿ ನ್ಯಾಯಮೂರ್ತಿಯೂ, ಇಂದೂರು ಸಂಸ್ಥಾನದಲ್ಲಿ ಸ್ವಲ್ಪ ಕಾಲ ಪ್ರಧಾನಮಂತ್ರಿಯೂ ಆಗಿದ್ದವರು.

## ಆರಂಭಿಕ ಜೀವನ 
ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರದಲ್ಲಿ 1855 ರ ಡಿಸೆಂಬರ್ 2 ರಂದು ಜನಿಸಿದರು. ತಮ್ಮ ಹದಿನಾಲ್ಕನೆಯ ವಯಸ್ಸಿನಲ್ಲಿ ಮುಂಬಯಿಗೆ ತೆರಳಿ ಅಲ್ಲಿ ತಮ್ಮ ಸೋದರಮಾವನ ಆಶ್ರಯದಲ್ಲಿ ವಿದ್ಯಾಭ್ಯಾಸ ಮುಂದುವರಿಸಿದರು. ಎಲ್ಫಿನ್‍ಸ್ಟನ್ ಪ್ರೌಢಶಾಲೆ ಮತ್ತು ಕಾಲೇಜಿನಲ್ಲಿ ವ್ಯಾಸಂಗ ಮಾಡುತ್ತಿದ್ದಾಗ ಅಲ್ಲಿ ಪ್ರಾಧ್ಯಾಪಕರಾಗಿದ್ದಭಂಡಾರ್‌‌ಕರ್, ಪರಮಾನಂದ್, ರಾನಡೆ, ತೆಲಂಗ್ ಮತ್ತು ಫಿರೋಜ್ ಷಾ ಮೆಹತಾರಂಥ ಮಹೋಪಾಧ್ಯಾಯರ ಪ್ರಭಾವಕ್ಕೆ ಒಳಗಾದರು. ಅವರು ೧೮೭೬ರಲ್ಲಿ ಬಿ.ಎ. ಪದವಿಯನ್ನು ಪಡೆದರು. 

## ನಂತರದ ಜೀವನ, ಸಾಧನೆಗಳು 
೧೮೭೮ರಲ್ಲಿ ತೆಲಂಗರ ಸಲಹೆಯ ಮೇರೆಗೆ ಇಂದುಪ್ರಕಾಶ ಎಂಬ ದ್ವಿಭಾಷಾ ವಾರಪತ್ರಿಕೆಯ ಸಂಪಾದಕತ್ವ ವಹಿಸಿ ಹತ್ತು ವರ್ಷಗಳಿಗೂ ಹೆಚ್ಚು ಕಾಲ ಕೆಲಸಮಾಡಿ ಆ ಪತ್ರಿಕೆಯ ಖ್ಯಾತಿಗೆ ಕಾರಣರಾದರು. ಪತ್ರಿಕೋದ್ಯಮದ ಜೊತೆಗೆ ಅವರು ನ್ಯಾಯಶಾಸ್ತ್ರದ ಅಧ್ಯಯನ ಮಾಡಿ ೧೮೮೧ರಲ್ಲಿ ಅದರಲ್ಲೂ ಪದವಿ ಪಡೆದು ವಕೀಲವೃತ್ತಿಯನ್ನು ಆರಂಭಿಸಿದರಲ್ಲದೆ ರಾಜಕೀಯ ಚಟುವಟಿಕೆಗಳಲ್ಲಿ ಭಾಗವಹಿಸಿದರು. ೧೮೮೫ರಲ್ಲಿ ಬ್ರಿಟನ್ನಿನ ಮಹಾ ಚುನಾವಣೆಗಳ ಸಮಯದಲ್ಲಿ ಅಲ್ಲಿಯ ನಾಗರಿಕರಲ್ಲಿ ಭಾರತದ ಬಗ್ಗೆ ತಿಳುವಳಿಕೆ ಮೂಡಿಸಲು ತೆರಳಿದ ಮೂವರು ಪ್ರತಿನಿಧಿಗಳ ನಿಯೋಗದಲ್ಲೊಬ್ಬರಾಗಿದ್ದು ಬ್ರಿಟನ್ನಿನಲ್ಲಿ ಮೂರು ತಿಂಗಳುಗಳ ಕಾಲ ಪ್ರವಾಸಮಾಡಿದರು. ಚಂದಾವರಕರರು ಬ್ರಿಟನ್ನಿನಿಂದ ಭಾರತಕ್ಕೆ ಹಿಂದಿರುಗಿದ ಮೇಲೆ ರಾನಡೆಯವರು ಸ್ಥಾಪಿಸಿದ ಭಾರತ ರಾಷ್ಟ್ರೀಯ ಸಾಮಾಜಿಕ ಸಮ್ಮೇಳನದ ಕಾರ್ಯದಲ್ಲಿ ಅವರಿಗೆ ನೆರವು ನೀಡುತ್ತಿದ್ದರಲ್ಲದೆ, ೧೯೦೧ ರಲ್ಲಿ ರಾನಡೆಯವರು ನಿಧನರಾದ ಮೇಲೆ ಸಂಸ್ಥೆಯ ಪ್ರಧಾನ ಕಾರ್ಯದರ್ಶಿಯಾಗಿ ಎರಡು ದಶಕಗಳ ಕಾಲ ಸಮಾಜ ಸುಧಾರಣೆ, ಹಿಂದುಳಿದ ವರ್ಗಗಳ ವೃತ್ತಿಯಲ್ಲೂ ಶ್ರದ್ಧೆ, ನಿರಂತರ ಶ್ರಮ, ವಾಕ್ಪಟುತ್ವ ಇವುಗಳಿಂದಾಗಿ ಇವರು ಮುಂಬಯಿ ಉಚ್ಚ ನ್ಯಾಯಾಲಯದ ನ್ಯಾಯವಾದಿಗಳಲ್ಲಿ ಅಗ್ರಶ್ರೇಣಿಯನ್ನು ಪಡೆದದ್ದಲ್ಲದೆ, ೧೯೦೧ರಲ್ಲಿ ಆ ನ್ಯಾಯಾಲಯದಲ್ಲಿ ನ್ಯಾಯಾಧೀಶರಾಗಿ ನೇಮಕಗೊಂಡರು. ೧೯೧೨ರಲ್ಲಿ ಆ ಅಧಿಕಾರದಿಂದ ನಿವೃತ್ತರಾದ ಮೇಲೆ ಎರಡು ವರ್ಷ ಕಾಲ ಇಂದೂರು ಸಂಸ್ಥಾನದ ಪ್ರಧಾನ ಮಂತ್ರಿಯಾಗಿದ್ದು ದಕ್ಷತೆಯಿಂದ ಆಡಳಿತ ನಿರ್ವಹಿಸಿದರು.

ಚಂದಾವರಕರರು ಮುಂಬಯಿ ನಗರದ ಸಾಮಾಜಿಕ, ಶೈಕ್ಷಣಿಕ ಹಾಗೂ ಸಾಂಸ್ಕೃತಿಕ ಚಟುವಟಿಕೆಗಳಲ್ಲಿ ಬಹು ಒಳ್ಳೆಯ ಮಾರ್ಗದರ್ಶಿಯಂತಿದ್ದರು. ಬೊಂಬಾಯಿ ಪ್ರೆಸಿಡೆನ್ಸಿ ಸಮಾಜ ಸುಧಾರಣಾ ಸಂಘ, ದಲಿತೋದ್ಧಾರ ಸಂಸ್ಥೆ, ಸಮಾಜ ಮತ್ತು ವಿದ್ಯಾರ್ಥಿ ಸಹೋದರರ ಸಮೂಹ ಮೊದಲಾದ ಸಂಸ್ಥೆಗಳೊಂದಿಗೆ ನಿಕಟ ಸಂಪರ್ಕ ಹೊಂದಿದ್ದರು. ಮುಂಬಯಿ ವಿಶ್ವವಿದ್ಯಾನಿಲಯದ ಕುಲಪತಿಗಳಾಗಿ ನಾಲ್ಕು ವರ್ಷಗಳ ಕಾಲ ಸೇವೆ ಸಲ್ಲಿಸಿದ್ದರು. ಭಾರತ ರಾಷ್ಟ್ರೀಯ ಕಾಂಗ್ರೆಸ್ ಸಂಸ್ಥೆಯ ಸ್ಥಾಪನೆಯ ಕಾಲದಿಂದಲೂ ಅದರಲ್ಲಿ ಆಸಕ್ತಿ ಹೊಂದಿದ್ದ ಅವರು ೧೯೦೦ರಲ್ಲಿ ಲಾಹೋರಿನಲ್ಲಿ ಅದರ ವಾರ್ಷಿಕ ಅಧಿವೇಶನದ ಅಧ್ಯಕ್ಷರಾಗಿದ್ದರು. ಕಾಂಗ್ರೆಸ್ಸಿನಲ್ಲಿ ಎರಡು ಬಣಗಳೇರ್ಪಟ್ಟಾಗ ಸುರೇಂದ್ರನಾಥ ಬ್ಯಾನರ್ಜಿ ಮತ್ತು ಸಂಗಡಿಗರೊಡನೆ ಮಿತವಾದಿಗಳ ಸಮ್ಮೇಳನದ ನಾಯಕರಾಗಿದ್ದರು. ಚಂದಾವರಕರರ ಸಲಹೆಗಳನ್ನು ಗಾಂಧೀಜಿಯವರೂ ಅನೇಕ ವೇಳೆ ಪುರಸ್ಕರಿಸುತ್ತಿದ್ದರು.

ಮಾಂಟ್‍ಫರ್ಡ್ ಸುಧಾರಣೆಗಳು 1921ರಲ್ಲಿ ಭಾರತಾದ್ಯಂತ ಜಾರಿಗೆ ಬಂದಾಗ ಮುಂಬಯಿ ವಿಧಾನ ಪರಿಷತ್ತಿನ ಪ್ರಥಮ ಖಾಸಗಿ ಅಧ್ಯಕ್ಷರಾಗಿ ನೇಮಿಸಲ್ಪಟ್ಟು ತಮ್ಮ ಕೊನೆಯ ದಿನಗಳವರೆಗೂ ಆ ಪೀಠವನ್ನಲಂಕರಿಸಿದ್ದರು.

## ನಿಧನ 
ರಾಷ್ಟ್ರೀಯ ಹಾಗೂ ಸಾಮಾಜಿಕ ಕ್ಷೇತ್ರಗಳಲ್ಲಿ ನಿರಂತರವಾಗಿ ಸೇವೆ ಸಲ್ಲಿಸಿದ ಚಂದಾವರಕರರು ೧೯೨೩ರ ಮೇ ೧೪ರಂದು ಬೆಂಗಳೂರಿನಲ್ಲಿ ನಿಧನ ಹೊಂದಿದರು.

## ಉಲ್ಲೇಖಗಳು 
ವರ್ಗ:ನ್ಯಾಯಾಧೀಶರು
ವರ್ಗ:ರಾಜಕಾರಣಿಗಳು
ವರ್ಗ:ಸಮಾಜ ಸುಧಾರಕರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಾರ್ವೆಯಲ್ಲಿರುವ ವಿಶ್ವ ಪರಂಪರೆಯ ತಾಣಗಳ ಪಟ್ಟಿ

ವಿಶ್ವಸಂಸ್ಥೆಯ ಶೈಕ್ಷಣಿಕ, ವೈಜ್ಞಾನಿಕ ಮತ್ತು ಸಾಂಸ್ಕೃತಿಕ ಸಂಸ್ಥೆ (UNESCO) ೧೯೭೨ ರಲ್ಲಿ ಸ್ಥಾಪಿಸಲಾದ UNESCO ವಿಶ್ವ ಪರಂಪರೆಯ ಸಮಾವೇಶಕ್ಕೆ ಸಹಿ ಹಾಕಿದ ದೇಶಗಳಿಂದ ನಾಮನಿರ್ದೇಶನಗೊಂಡ ಸಾಂಸ್ಕೃತಿಕ ಅಥವಾ ನೈಸರ್ಗಿಕ ಪರಂಪರೆಗೆ ಅತ್ಯುತ್ತಮ ಸಾರ್ವತ್ರಿಕ ಮೌಲ್ಯದ ವಿಶ್ವ ಪರಂಪರೆಯ ತಾಣಗಳನ್ನು ಗೊತ್ತುಪಡಿಸುತ್ತದೆ.   ಸಾಂಸ್ಕೃತಿಕ ಪರಂಪರೆಯು ಸ್ಮಾರಕಗಳು (ವಾಸ್ತುಶಿಲ್ಪ ಕೃತಿಗಳು, ಸ್ಮಾರಕ ಶಿಲ್ಪಗಳು ಅಥವಾ ಶಾಸನಗಳು), ಕಟ್ಟಡಗಳ ಗುಂಪುಗಳು ಮತ್ತು ತಾಣಗಳನ್ನು (ಪುರಾತತ್ತ್ವ ಶಾಸ್ತ್ರದ ಸ್ಥಳಗಳು ಸೇರಿದಂತೆ) ಒಳಗೊಂಡಿದೆ. ನೈಸರ್ಗಿಕ ಲಕ್ಷಣಗಳು (ಭೌತಿಕ ಮತ್ತು ಜೈವಿಕ ರಚನೆಗಳನ್ನು ಒಳಗೊಂಡಂತೆ), ಭೌಗೋಳಿಕ ಮತ್ತು ಭೌಗೋಳಿಕ ರಚನೆಗಳು (ಅಳಿವಿನಂಚಿನಲ್ಲಿರುವ ಪ್ರಾಣಿಗಳು ಮತ್ತು ಸಸ್ಯಗಳ ಆವಾಸಸ್ಥಾನಗಳು ಸೇರಿದಂತೆ), ಮತ್ತು ವಿಜ್ಞಾನ, ಸಂರಕ್ಷಣೆ ಅಥವಾ ನೈಸರ್ಗಿಕ ಸೌಂದರ್ಯದ ದೃಷ್ಟಿಕೋನದಿಂದ ಮುಖ್ಯವಾದ ನೈಸರ್ಗಿಕ ತಾಣಗಳನ್ನು ನೈಸರ್ಗಿಕ ಪರಂಪರೆ ಎಂದು ವ್ಯಾಖ್ಯಾನಿಸಲಾಗಿದೆ.  ನಾರ್ವೆ ಸಾಮ್ರಾಜ್ಯವು ಮೇ ೧೨, ೧೯೭೭ ರಂದು ಸಮಾವೇಶವನ್ನು ಅಂಗೀಕರಿಸಿತು, ಅದರ ಐತಿಹಾಸಿಕ ತಾಣಗಳನ್ನು ಪಟ್ಟಿಯಲ್ಲಿ ಸೇರಿಸಲು ಅರ್ಹವಾಗಿಸಿತು. ೨೦೧೭ ರ ಹೊತ್ತಿಗೆ, ನಾರ್ವೆಯಲ್ಲಿ ಎಂಟು ವಿಶ್ವ ಪರಂಪರೆಯ ತಾಣಗಳಿವೆ, ಇದರಲ್ಲಿ ಏಳು ಸಾಂಸ್ಕೃತಿಕ ತಾಣಗಳು ಮತ್ತು ಒಂದು ನೈಸರ್ಗಿಕ ತಾಣವಿದೆ. ಸ್ಟ್ರೂವ್ ಜಿಯೋಡೆಟಿಕ್ ಆರ್ಕ್ ಎಂಬ ಒಂದು ಅಂತರರಾಷ್ಟ್ರೀಯ ತಾಣವಿದೆ, ಅದು ಇತರ ಒಂಬತ್ತು ದೇಶಗಳೊಂದಿಗೆ ಹಂಚಿಕೊಳ್ಳಲ್ಪಟ್ಟಿದೆ.  ೧೯೭೯ ರಲ್ಲಿ ಈಜಿಪ್ಟ್‌ನ ಕೈರೋ ಮತ್ತು ಲಕ್ಸರ್‌ನಲ್ಲಿ ನಡೆದ ವಿಶ್ವ ಪರಂಪರೆಯ ಸಮಿತಿಯ ೩ ನೇ ಅಧಿವೇಶನದಲ್ಲಿ ನಾರ್ವೆಯ ಮೊದಲ ಎರಡು ತಾಣಗಳಾದ ಉರ್ನೆಸ್ ಸ್ಟೇವ್ ಚರ್ಚ್ ಮತ್ತು ಬ್ರೈಗೆನ್ ಅನ್ನು ಪಟ್ಟಿಯಲ್ಲಿ ಸೇರಿಸಲಾಯಿತು.  ಇತ್ತೀಚಿನ ಶಾಸನವಾದ ರ್ಜುಕನ್–ನೋಟೋಡೆನ್ ಕೈಗಾರಿಕಾ ಪರಂಪರೆಯ ತಾಣವನ್ನು ೨೦೧೫ ರಲ್ಲಿ ಪಟ್ಟಿಗೆ ಸೇರಿಸಲಾಯಿತು.  ತನ್ನ ವಿಶ್ವ ಪರಂಪರೆಯ ತಾಣಗಳ ಜೊತೆಗೆ, ನಾರ್ವೆ ತನ್ನ ತಾತ್ಕಾಲಿಕ ಪಟ್ಟಿಯಲ್ಲಿ ಐದು ಆಸ್ತಿಗಳನ್ನು ಸಹ ನಿರ್ವಹಿಸುತ್ತದೆ, ಅವುಗಳಲ್ಲಿ ಮೂರು ಅಂತರರಾಷ್ಟ್ರೀಯ ನಾಮನಿರ್ದೇಶನಗಳಾಗಿವೆ. 

## ತಾತ್ಕಾಲಿಕ ಪಟ್ಟಿ 
ವಿಶ್ವ ಪರಂಪರೆಯ ಪಟ್ಟಿಯಲ್ಲಿ ಸೇರಿಸಲಾದ ತಾಣಗಳ ಜೊತೆಗೆ, ಸದಸ್ಯ ರಾಷ್ಟ್ರಗಳು ನಾಮನಿರ್ದೇಶನಕ್ಕಾಗಿ ಪರಿಗಣಿಸಬಹುದಾದ ತಾತ್ಕಾಲಿಕ ತಾಣಗಳ ಪಟ್ಟಿಯನ್ನು ನಿರ್ವಹಿಸಬಹುದು. ಈ ಹಿಂದೆ ತಾತ್ಕಾಲಿಕ ಪಟ್ಟಿಯಲ್ಲಿ ಸ್ಥಳವಿದ್ದರೆ ಮಾತ್ರ ವಿಶ್ವ ಪರಂಪರೆಯ ಪಟ್ಟಿಗೆ ನಾಮನಿರ್ದೇಶನಗಳನ್ನು ಸ್ವೀಕರಿಸಲಾಗುತ್ತದೆ.  ೨೦೧೯ ರ ಹೊತ್ತಿಗೆ, ನಾರ್ವೆ ತನ್ನ ತಾತ್ಕಾಲಿಕ ಪಟ್ಟಿಯಲ್ಲಿ ಐದು ಆಸ್ತಿಗಳನ್ನು ಪಟ್ಟಿ ಮಾಡಿದೆ. 

## ಉಲ್ಲೇಖಗಳು 
ವರ್ಗ:ನಾರ್ವೆಯಲ್ಲಿನ ವಿಶ್ವ ಪರಂಪರೆಯ ತಾಣಗಳು
ವರ್ಗ:ನಾರ್ವೆ ಪ್ರವಾಸಿ ಆಕರ್ಷಣೆಗಳು
ವರ್ಗ:ವಿಶ್ವ ಪರಂಪರೆಯ ತಾಣಗಳ ಪಟ್ಟಿಗಳು
ಶ್ರೂಸ್ಬೆರಿ ಕೇಕ್

thumb|ಶ್ರೂಸ್‍ಬೆರಿ ಕೇಕ್‍ಗಳು

**ಶ್ರೂಸ್‌ಬೆರಿ ಕೇಕ್** ಅಥವಾ **ಶ್ರೂಸ್‌ಬೆರಿ ಬಿಸ್ಕತ್ತು** ಎಂಬುದು ಶ್ರೋಪ್‌ಶೈರ್‌ನ ಕೌಂಟಿ ಪಟ್ಟಣವಾದ ಶ್ರೂಸ್‌ಬೆರಿಯ ಹೆಸರನ್ನು ಹೊಂದಿರುವ ಒಂದು ಉತ್ಕೃಷ್ಟ ಇಂಗ್ಲಿಷ್ ಸಿಹಿತಿಂಡಿ. ಇದನ್ನು ಸಕ್ಕರೆ, ಮೈದಾ ಹಿಟ್ಟು, ಮೊಟ್ಟೆ, ಬೆಣ್ಣೆ ಮತ್ತು ನಿಂಬೆ ಸಿಪ್ಪೆಯನ್ನು ಒಳಗೊಂಡಿರುವ ಕಣಕದಿಂದ ತಯಾರಿಸಲಾಗುತ್ತದೆ; ಒಣಗಿದ ಹಣ್ಣುಗಳನ್ನು ಸಹ ಹಲವುವೇಳೆ ಸೇರಿಸಲಾಗುತ್ತದೆ. ಶ್ರೂಸ್‌ಬೆರಿ ಕೇಕ್‌ಗಳು ಒಂದೇ ಬಾರಿಗೆ ಹಲವನ್ನು ಬಡಿಸುವಷ್ಟು ಚಿಕ್ಕದಾಗಿರಬಹುದು ಅಥವಾ ಸಿಹಿತಿಂಡಿಯಾಗಿ ಬಡಿಸುವಷ್ಟು ದೊಡ್ಡದಾಗಿರಬಹುದು.

## ಇತಿಹಾಸ 
ಶ್ರೂಸ್‌ಬೆರಿ ಕೇಕ್‌ಗಳ ಅತ್ಯಂತ ಮುಂಚಿನ ಲಿಖಿತ ಉಲ್ಲೇಖವು 1602 ನಷ್ಟು ಹಿಂದಿನದು. ಸೂಕ್ಷ್ಮ ಮತ್ತು ಸುಲಭವಾಗಿ ಒಡೆಯುವ ಮೂಲ ಕೇಕ್‌ಗಳನ್ನು ಈಗ ವಾಣಿಜ್ಯಿಕವಾಗಿ ತಯಾರಿಸಲಾಗುತ್ತಿಲ್ಲ. ಆ ಕೇಕ್‌ಗಳು ಆಧುನಿಕ ಶ್ರೂಸ್‌ಬೆರಿ ಬಿಸ್ಕತ್ತುಗಳಿಗಿಂತ ಬಹಳ ಭಿನ್ನವಾಗಿದ್ದವು. ಇವುಗಳನ್ನು ಈಗಲೂ ಶ್ರೂಸ್‌ಬೆರಿಯಲ್ಲಿ ಕೈಯಿಂದ ತಯಾರಿಸಲಾಗುತ್ತದೆ.

## ಇತರ ದೇಶಗಳಲ್ಲಿ 
ಶ್ರೂಸ್‌ಬೆರಿ ಬಿಸ್ಕತ್ತುಗಳು ಭಾರತದಲ್ಲಿ ಜನಪ್ರಿಯವಾಗಿವೆ. ಅಲ್ಲಿ ಇವುಗಳನ್ನು ಮಹಾರಾಷ್ಟ್ರದ ಪುಣೆಯಲ್ಲಿರುವ ಕಲ್ಯಾಣಿ ಬೇಕರಿಯಲ್ಲಿ ಸ್ಥಳೀಯವಾಗಿ ಉತ್ಪಾದಿಸಲಾಗುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* History
* Recipe
* Recipe on BBC

ವರ್ಗ:ಕೇಕ್‌ಗಳು
ವರ್ಗ:ಸಿಹಿತಿನಿಸುಗಳು
ಸಾಮಿ ಸ್ತ್ರೀವಾದ

thumb|200x200px| ಜೂನ್ ೨೦೨೧ ರ ಆರ್ಕ್ಟಿಕ್ ಕಲೆ+ಸ್ತ್ರೀವಾದದ ಸಂದರ್ಭದಲ್ಲಿ ಮಾತನಾಡುತ್ತಿರುವ ಸಾಮಿ ಸ್ತ್ರೀವಾದಿಗಳಾದ ಮಾರಿಯಾ ಕಾರ್ಲ್ಸೆನ್ ಮತ್ತು ಲಿಸಾ-ರಾವ್ನಾ ಫಿನ್‌ಬಾಗ್.
**ಸಾಮಿ ಸ್ತ್ರೀವಾದವು** ಉತ್ತರ ಸ್ಕ್ಯಾಂಡಿನೇವಿಯಾದ ಸಪ್ಮಿ ಪ್ರದೇಶದ ಸಾಮಿ ಜನರಲ್ಲಿ ಸ್ತ್ರೀವಾದಿ ಚಳುವಳಿಯಾಗಿದೆ. ಸಾಮಿ ಜನರು ನಾರ್ವೆ, ಸ್ವೀಡನ್, ಫಿನ್ಲ್ಯಾಂಡ್ ಮತ್ತು ರಷ್ಯಾದಲ್ಲಿ ವಾಸಿಸುವ ಸ್ಥಳೀಯ ಅಲ್ಪಸಂಖ್ಯಾತರು. ಜನಾಂಗೀಯ ಮತ್ತು ಲಿಂಗ ಆಧಾರಿತ ತಾರತಮ್ಯವನ್ನು ಎದುರಿಸುತ್ತಿರುವ ಸಾಮಿ ಮಹಿಳೆಯರ ಮೇಲಿನ ದಬ್ಬಾಳಿಕೆಯನ್ನು ಸಾಮಿ ಸ್ತ್ರೀವಾದವು ಎತ್ತಿ ತೋರಿಸಿದೆ.

## ಇತಿಹಾಸ 
thumb|302x302px| ಮೇ ೨೦೦೬ರಲ್ಲಿ ಸ್ವೀಡನ್‌ನಲ್ಲಿ ಹಿಮಸಾರಂಗದೊಂದಿಗೆ ಸಾಮಿ ಮಹಿಳೆ.
ಸಾಮಿ ಸಂಸ್ಕೃತಿಯು ಸಾಂಪ್ರದಾಯಿಕವಾಗಿ ಕೆಲವು ಮಾತೃಪ್ರಧಾನ ಅಂಶಗಳನ್ನು ಒಳಗೊಂಡಿತ್ತು. ನಾರ್ವೇಜಿಯನ್, ಸ್ವೀಡಿಷ್, ಫಿನ್ನಿಷ್ ಮತ್ತು ರಷ್ಯನ್ ವಸಾಹತುಶಾಹಿಗಳಾದ ಸಪ್ಮಿಯಿಂದ ಸಾಂಪ್ರದಾಯಿಕ ಸಾಮಿ ಲಿಂಗ ರೂಢಿಗಳು ಅಡ್ಡಿಪಡಿಸಲ್ಪಟ್ಟವು ಮತ್ತು ಬದಲಾದವು. ವಸಾಹತುಶಾಹಿ ಸರ್ಕಾರಗಳು ಮತ್ತು ಕ್ರಿಶ್ಚಿಯನ್ ಮಿಷನರಿಗಳು ಸಾಮಿ ಜನರನ್ನು ಕ್ರೈಸ್ತೀಕರಣಗೊಳಿಸಿದ್ದರಿಂದ, ಸಾಮಿ ಸಂಸ್ಕೃತಿಯೊಳಗೆ ಹೆಚ್ಚು ಕಠಿಣವಾದ ಪಿತೃಪ್ರಧಾನ ಲಿಂಗ ರೂಢಿಗಳು ಹೊರಹೊಮ್ಮಲು ಕಾರಣವಾಯಿತು ಎಂದು ಅನೇಕ ಸಾಮಿ ಸ್ತ್ರೀವಾದಿಗಳು ನಂಬುತ್ತಾರೆ.  ಸಾಮಿ ಸ್ತ್ರೀವಾದಿ ಚಳುವಳಿ ಮೊದಲು ಸಾಂಸ್ಕೃತಿಕ ಪ್ರಾಮುಖ್ಯತೆಯನ್ನು ಗಳಿಸಿದ್ದು ೧೯೭೦ ರ ದಶಕದಲ್ಲಿ. ಹಿಮಸಾರಂಗ ಸಾಕಾಣಿಕೆಯಲ್ಲಿ ಸಾಮಿ ಮಹಿಳೆಯರ ಸಮಾನ ಸ್ಥಾನಮಾನವು ಸಾಮಿ ಸ್ತ್ರೀವಾದದಲ್ಲಿ ಒಂದು ಪ್ರಮುಖ ವಿಷಯವಾಗಿದೆ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Liisa-Rávná Finbog in a conversation with Maria Karlsen on duodji - saami subtitles, Wikimedia Norge
* These Indigenous Reindeer Herders Are Fighting for the Right to Their Ancestral Lands, Marie Claire

ವರ್ಗ:ಸಾಮಿ ಇತಿಹಾಸ
ವರ್ಗ:ನಾರ್ವೆ
ಭೂಪಾಳಂ ಚಂದ್ರಶೇಖರಯ್ಯ

alt=ಭೂಪಾಳಂ ಆರ್. ಚಂದ್ರಶೇಖರಯ್ಯ|thumb|ಭೂಪಾಳಂ ಆರ್. ಚಂದ್ರಶೇಖರಯ್ಯ (Bhupalam R. Chandrashekharaiah)
**ಪೂರ್ಣ ಹೆಸರು**: ಭೂಪಾಳಂ ಆರ್. ಚಂದ್ರಶೇಖರಯ್ಯ

**ಜನನ**: ತೀರ್ಥಹಳ್ಳಿ ಪ್ರದೇಶ, ಶಿವಮೊಗ್ಗ ಜಿಲ್ಲೆ, ಕರ್ನಾಟಕ (ತಾರೀಕು ಖಚಿತವಿಲ್ಲ, ಕುವೆಂಪು ಅವರ ಸಮಕಾಲೀನರು)

**ವೃತ್ತಿ**: ಸ್ವಾತಂತ್ರ್ಯ ಹೋರಾಟಗಾರ, ಪತ್ರಕರ್ತ, ರಾಜಕಾರಣಿ, ಮಲೆನಾಡು ಅಭಿವೃದ್ಧಿ ಪ್ರತಿಪಾದಕ

**ಪ್ರಮುಖ ಕೊಡುಗೆ**: ಮೈಸೂರು ಅಗ್ರಿಕಲ್ಚರ್ ಅಂಡ್ ಅಲೈಡ್ ಇಂಡಸ್ಟ್ರೀಸ್ ಸ್ಥಾಪನೆ (1946), ಮಲೆನಾಡು ಪ್ರತ್ಯೇಕ ರಾಜ್ಯದ ಪ್ರಸ್ತಾಪ (1954)

**ಭೂಪಾಳಂ ಚಂದ್ರಶೇಖರಯ್ಯ** ಭಾರತದ ಸ್ವಾತಂತ್ರ್ಯ ಹೋರಾಟದಲ್ಲಿ ಪಾಲ್ಗೊಂಡ ಕರ್ನಾಟಕದ ಪ್ರಮುಖ ವ್ಯಕ್ತಿಯಾಗಿದ್ದರು. ಅವರು ಪತ್ರಕರ್ತರಾಗಿ, ರಾಜಕಾರಣಿಯಾಗಿ ಮತ್ತು ಮಲೆನಾಡು ಪ್ರದೇಶದ ಅಭಿವೃದ್ಧಿಗಾಗಿ ಶ್ರಮಿಸಿದವರಾಗಿ ಗುರುತಿಸಲ್ಪಟ್ಟಿದ್ದಾರೆ. ಈ ಲೇಖನವು ಅವರ ಜೀವನ ಮತ್ತು ಕೊಡುಗೆಗಳನ್ನು ದಾಖಲಿಸುತ್ತದೆ.

**ಆರಂಭಿಕ ಜೀವನ**

ಭೂಪಾಳಂ ಚಂದ್ರಶೇಖರಯ್ಯ ಅವರು ಶಿವಮೊಗ್ಗ ಜಿಲ್ಲೆಯ ತೀರ್ಥಹಳ್ಳಿ ಪ್ರದೇಶದಲ್ಲಿ ಜನಿಸಿದರು ಎಂದು ತಿಳಿದುಬಂದಿದೆ. ಅವರು ರಾಷ್ಟ್ರಕವಿ ಕುವೆಂಪು ಅವರ ಸಮಕಾಲೀನರಾಗಿದ್ದರು, ಇದರಿಂದ ಅವರ ಜನನವು 20ನೇ ಶತಮಾನದ ಆರಂಭದಲ್ಲಿ ಆಗಿರಬಹುದು ಎಂದು ಊಹಿಸಲಾಗಿದೆ. ಅವರ ಕುಟುಂಬವು ಅಡಿಕೆ, ಬೆಲ್ಲ ಉತ್ಪಾದನೆ ಮತ್ತು ಸಾವಿರಾರು ಎಕರೆ ಭೂಮಿಯ ಮಾಲೀಕತ್ವದಲ್ಲಿ ತೊಡಗಿತ್ತು, ಇದು ಅವರ ಆರ್ಥಿಕ ಪ್ರಭಾವವನ್ನು ಸೂಚಿಸುತ್ತದೆ.

**ಸ್ವಾತಂತ್ರ್ಯ ಹೋರಾಟ**

ಭೂಪಾಳಂ ಚಂದ್ರಶೇಖರಯ್ಯ ಅವರು ಭಾರತದ ಸ್ವಾತಂತ್ರ್ಯ ಚಳವಳಿಯಲ್ಲಿ ಸಕ್ರಿಯವಾಗಿ ಭಾಗವಹಿಸಿದರು. ಅವರು ಕರನಿರಾಕರಣೆ ಚಳುವಳಿಯಲ್ಲಿ ತೊಡಗಿಸಿಕೊಂಡು ಜೈಲು ಶಿಕ್ಷೆಗೆ ಒಳಗಾದರು. 1927ರಲ್ಲಿ ಮಹಾತ್ಮ ಗಾಂಧಿಯವರು ಶಿವಮೊಗ್ಗಕ್ಕೆ ಭೇಟಿ ನೀಡಿದಾಗ, ಡಾ. ನಾ. ಸು. ಹರ್ಡೇಕರ್ ಅವರೊಂದಿಗೆ ಸೇವಾದಳಕ್ಕೆ ಸೇರಿದರು. 1935ರಲ್ಲಿ ಶಿವಮೊಗ್ಗದಲ್ಲಿ ನಡೆದ ಕಾಂಗ್ರೆಸ್ ಸುವರ್ಣ ಮಹೋತ್ಸವದಲ್ಲಿ ಅವರು ಪ್ರಧಾನ ಭಾಷಣ ಮಾಡಿದರು, ಇದು ಅವರ ಪ್ರಾಮುಖ್ಯತೆಯನ್ನು ತೋರಿಸುತ್ತದೆ.

1938ರಲ್ಲಿ ವಿಧುರಾಶ್ವತ ದುರಂತದ ನಂತರ ಅವರು ಸರ್ ಮಿರ್ಜಾ ಅವರನ್ನು ಭೇಟಿಯಾದರು. ಈ ಘಟನೆಯಲ್ಲಿ ಪೊಲೀಸರು ಕಾಂಗ್ರೆಸ್ ಧ್ವಜ ಹಾರಿಸಲು ಯತ್ನಿಸಿದ ಗ್ರಾಮಸ್ಥರ ಮೇಲೆ ಗುಂಡು ಹಾರಿಸಿದಾಗ 32 ಜನರು ಮೃತಪಟ್ಟು, 100ಕ್ಕೂ ಹೆಚ್ಚು ಜನರು ಗಾಯಗೊಂಡರು. ಈ ಘಟನೆಯನ್ನು "ಕರ್ನಾಟಕದ ಜಲಿಯನ್‌ವಾಲಾ ಬಾಗ್" ಎಂದು ಕರೆಯಲಾಗುತ್ತದೆ. ಅವರ ಸಭೆಯ ಭಾಷಣಗಳು ರಚನಾತ್ಮಕವಾಗಿದ್ದವು ಮತ್ತು ಜೋಗ್‌ನಲ್ಲಿ ಉತ್ಪಾದಿಸುವ ವಿದ್ಯುತ್ ಶಕ್ತಿಯ ಆವರ್ತನವನ್ನು 25ರಿಂದ 50 ಸೈಕಲ್‌ಗಳಿಗೆ ಬದಲಾಯಿಸುವಂತೆ ತಾಂತ್ರಿಕ ಸಲಹೆ ನೀಡಿದರು.

**ರಾಜಕೀಯ ಜೀವನ**

ಮೈಸೂರು ಮಹಾರಾಜರ ಆಡಳಿತದ ಸಮಯದಲ್ಲಿ, ಭೂಪಾಳಂ ಚಂದ್ರಶೇಖರಯ್ಯ ಅವರು ಪ್ರಜಾಪ್ರತಿನಿಧಿ ಸಭೆಗೆ 13 ವರ್ಷಗಳ ಕಾಲ ಅವಿರೋಧವಾಗಿ ಆಯ್ಕೆಯಾದರು. ಇದು ಅವರ ಸ್ಥಳೀಯ ಬೆಂಬಲ ಮತ್ತು ರಾಜಕೀಯ ಕೌಶಲ್ಯವನ್ನು ತೋರಿಸುತ್ತದೆ.

**ಮಲೆನಾಡು ಅಭಿವೃದ್ಧಿಗೆ ಕೊಡುಗೆ**

ಅವರು ಮಲೆನಾಡು ಪ್ರದೇಶದ ಅಭಿವೃದ್ಧಿಗೆ ಗಣನೀಯ ಕೊಡುಗೆ ನೀಡಿದರು. 1946ರಲ್ಲಿ ಮೈಸೂರು ಅಗ್ರಿಕಲ್ಚರ್ ಅಂಡ್ ಅಲೈಡ್ ಇಂಡಸ್ಟ್ರೀಸ್ ಸ್ಥಾಪಿಸಿ, ಸಾರ್ವಜನಿಕ ಬಳಕೆಗಾಗಿ 3,000 ಎಕರೆ ಭೂಮಿಯನ್ನು ದಾನ ಮಾಡಿದರು, ಆದರೆ ಈ ಉದ್ಯಮವು ನಷ್ಟಕ್ಕೆ ಒಳಗಾಯಿತು. 1954ರಲ್ಲಿ ಶಿವಮೊಗ್ಗದಲ್ಲಿ ನಡೆದ ಬೃಹತ್ ಸಮ್ಮೇಳನದಲ್ಲಿ ಮಲೆನಾಡನ್ನು ಭಾರತದಲ್ಲಿ ಪ್ರತ್ಯೇಕ ರಾಜ್ಯವಾಗಿಸಬೇಕೆಂದು ಪ್ರಸ್ತಾಪಿಸಿದರು. ರೈತರ ಭೂಮಿ ಮುಳುಗಡೆ ಸಮಸ್ಯೆಯನ್ನು ಎತ್ತಿ ಹಿಡಿದ ಅವರು, "ಮಲೆನಾಡು ವಾರ್ತೆ" ಪತ್ರಿಕೆಯ ಮೂಲಕ ಸುಮಾರು 30 ವರ್ಷಗಳ ಕಾಲ ಈ ವಿಷಯಗಳನ್ನು ಪ್ರಶ್ನಿಸಿದರು.

**ವೈಯಕ್ತಿಕ ಜೀವನ**

ಶ್ರೀಮಂತರಾಗಿದ್ದರೂ ಅವರು ಸರಳ ಸ್ವಭಾವದವರಾಗಿದ್ದರು ಮತ್ತು ಗೆಳತನ ಹಾಗೂ ಗುಣಕ್ಕೆ ಬೆಲೆ ಕೊಡುತ್ತಿದ್ದರು ಎಂದು ಅವರ ಸಮಕಾಲೀನರಾದ ವೀರಭದ್ರಪ್ಪ ಉಲ್ಲೇಖಿಸಿದ್ದಾರೆ. ಮಡೆನೂರು ಆಣೆಕಟ್ಟಿನಿಂದ ಸ್ಥಳಾಂತರಗೊಂಡ ರೈತರಿಗಾಗಿ ಅವರು ಶ್ರಮಿಸಿದರು.

**ಪರಂಪರೆ**

ಭೂಪಾಳಂ ಚಂದ್ರಶೇಖರಯ್ಯ ಅವರು ಸ್ಥಳೀಯವಾಗಿ ಗಣನೀಯ ಪ್ರಭಾವ ಬೀರಿದರು. ಆದರೆ, ಅವರ ಜಿಲ್ಲೆಯ ಹಲವು ನಾಯಕರು ಮಂತ್ರಿಗಳು ಮತ್ತು ಮುಖ್ಯಮಂತ್ರಿಗಳಾದರೂ ಸ್ಥಳೀಯ ಸಮಸ್ಯೆಗಳು ಉಳಿದವು ಎಂದು ಅವರು ಬೇಸರಿಸಿದ್ದರು.

**ಉಲ್ಲೇಖಗಳು**

# ಕರ್ನಾಟಕ ಗೆಜೆಟಿಯರ್, ಅಧ್ಯಾಯ 20 
# ವಿಧುರಾಶ್ವತ - ವಿಕಿಪೀಡಿಯ
ಬೈಬಲ್ ಬೆಲ್ಟ್ (ನಾರ್ವೆ)

thumb| ನಾರ್ವೇಜಿಯನ್ ಬೈಬಲ್ ಬೆಲ್ಟ್‌ನ ಸ್ಥೂಲ ಸೂಚನೆ
thumb| ೨೦೧೭ ರ ಸಂಸತ್ತಿನ ಚುನಾವಣೆಯಲ್ಲಿ ಕ್ರಿಶ್ಚಿಯನ್ ಡೆಮಾಕ್ರಟಿಕ್ ಪಕ್ಷಕ್ಕೆ ಬೆಂಬಲ

**ನಾರ್ವೇಜಿಯನ್ ಬೈಬಲ್ ಬೆಲ್ಟ್** (ನಾರ್ವೇಜಿಯನ್: *ಬೈಬೆಲ್ಬೆಲ್ಟೆಟ್* ) ನಾರ್ವೆಯ ನೈಋತ್ಯ ಕರಾವಳಿ ಪ್ರದೇಶವಾಗಿದ್ದು, ಇದು ದೇಶದ ಉಳಿದ ಭಾಗಗಳಿಗಿಂತ ಹೆಚ್ಚು ಧಾರ್ಮಿಕತೆಯನ್ನು  ಪಾಲಿಸಲ್ಪಡುತ್ತದೆ.  ಈ ಪ್ರದೇಶ ವಿಶಿಷ್ಟವಾಗಿ, ಪಶ್ಚಿಮ ನಾರ್ವೆ (ವೆಸ್ಟ್‌ಲ್ಯಾಂಡ್) ಮತ್ತು ದಕ್ಷಿಣ ನಾರ್ವೆ (ಸೊರ್ಲಾಂಡೆಟ್) ಅನ್ನು ಒಳಗೊಂಡಿದೆ, ಇದರಲ್ಲಿ ರೋಗಾಲ್ಯಾಂಡ್ ಕೌಂಟಿಗಳು (ಸಾಮಾನ್ಯವಾಗಿ ಬೈಬಲ್ ಬೆಲ್ಟ್‌ನ "ಬಕಲ್" ಎಂದು ಕರೆಯುತ್ತಾರೆ), ಹೋರ್ಡಾಲ್ಯಾಂಡ್, ಸೋಗ್ನ್ ಒಗ್ ಫ್ಜೋರ್ಡೇನ್, ಮೋರೆ ಓಗ್ ರೊಮ್ಸ್‌ಡಾಲ್ ಮತ್ತು ಅಗ್ಡರ್ .   ಆದರೂ, ಸ್ಟಾವಂಜರ್ (ಒಂದು ಕಾಲದಲ್ಲಿ 'ನಾರ್ವೆಯ ಧಾರ್ಮಿಕ ರಾಜಧಾನಿ' ಎಂದು ಕರೆಯಲ್ಪಡುತ್ತಿತ್ತು) ನಂತಹ ಹೆಚ್ಚಿನ ನಗರ ಪ್ರದೇಶಗಳು ೧೯೬೦ನೇ ದಶಕದಿಂದ ತೀವ್ರವಾಗಿ ಜಾತ್ಯತೀತವಾಗಿವೆ ಮತ್ತು ಅವುಗಳನ್ನು ಇನ್ನು ಮುಂದೆ ಬೈಬಲ್ ಬೆಲ್ಟ್‌ನ ಭಾಗವೆಂದು ಪರಿಗಣಿಸಲಾಗುವುದಿಲ್ಲ.  ೧೯೨೬ ರಲ್ಲಿ ಮದ್ಯದ ಮೇಲಿನ ನಿಷೇಧವನ್ನು ರದ್ದುಗೊಳಿಸುವ ಬಗ್ಗೆ ನಡೆದ ಜನಾಭಿಪ್ರಾಯ ಸಂಗ್ರಹಣೆಯಲ್ಲಿ, ಬೈಬಲ್ ಬೆಲ್ಟ್ ರದ್ದತಿಯ ವಿರುದ್ಧ ಬಲವಾದ ಮತ ಚಲಾಯಿಸಿತು (ರೋಗಲ್ಯಾಂಡ್‌ನಲ್ಲಿ ೭೩.೧%, ಮೋರೆ ಮತ್ತು ರೋಮ್ಸ್‌ಡಾಲ್‌ನಲ್ಲಿ ೭೭.೨%), ಇದು ನಾರ್ವೆಯ ಉಳಿದ ಭಾಗಗಳಿಗಿಂತ ಭಿನ್ನವಾಗಿತ್ತು.  ಬೈಬಲ್ ಬೆಲ್ಟ್ ಬಲವಾದ ಧರ್ಮನಿಷ್ಠ ಚಳುವಳಿಯನ್ನು ಹೊಂದಿದ್ದು, ಅದು ನಾರ್ವೆಯ ರಾಜ್ಯ ಚರ್ಚ್‌ನ ಕೇಂದ್ರ ಅಧಿಕಾರವನ್ನು ವಿರೋಧಿಸುತ್ತದೆ. ರೋಗಾಲ್ಯಾಂಡ್ ಅನೇಕ ಮಿಷನರಿ ಸಂಘಗಳಿಗೆ ನೆಲೆಯಾಗಿದೆ ಮತ್ತು ಎರಡು ಪ್ರಮುಖ ಕ್ರಿಶ್ಚಿಯನ್ ಪ್ರಜಾಪ್ರಭುತ್ವ ಪಕ್ಷಗಳಾದ ಮಾಡರೇಟ್ ಲಿಬರಲ್ ಪಾರ್ಟಿ (ಇದು ೧೯೦೫ರಲ್ಲಿ ವಿಸರ್ಜನೆಯಾಯಿತು) ಮತ್ತು ಕ್ರಿಶ್ಚಿಯನ್ ಪೀಪಲ್ಸ್ ಪಾರ್ಟಿಯ ಬಲವಾದ ನೆಲೆಯಾಗಿದೆ.  ೨೦೨೧ ರ ನಾರ್ವೇಜಿಯನ್ ಸಂಸತ್ತಿನ ಚುನಾವಣೆಯಲ್ಲಿ, ಕ್ರಿಶ್ಚಿಯನ್ ಪೀಪಲ್ಸ್ ಪಾರ್ಟಿ ದೇಶಾದ್ಯಂತ ಕೇವಲ ಮೂರು ಸಂಸದೀಯ ಸ್ಥಾನಗಳನ್ನು ಗೆದ್ದಿದೆ: ಬೈಬಲ್ ಬೆಲ್ಟ್ ಒಳಗೆ ಇರುವ ಹೋರ್ಡಾಲ್ಯಾಂಡ್, ರೋಗಾಲ್ಯಾಂಡ್ ಮತ್ತು ವೆಸ್ಟ್-ಆಗ್ಡರ್ ಚುನಾವಣಾ ಜಿಲ್ಲೆಗಳಿಂದ ತಲಾ ಒಂದು ಸ್ಥಾನ. ಸೋರ್ಲ್ಯಾಂಡೆಟ್‌ನಲ್ಲಿ, ಭಾನುವಾರದ ಚರ್ಚ್ ಹಾಜರಾತಿಯನ್ನು ೧೦ ಜನರಲ್ಲಿ ೨ ಜನರು ವೀಕ್ಷಿಸುತ್ತಾರೆ, ಆದರೆ ನಾರ್ವೆಯಲ್ಲಿ ಸರಾಸರಿ ೧೦ ಜನರಲ್ಲಿ ೧ ಕ್ಕಿಂತ ಸ್ವಲ್ಪ ಕಡಿಮೆ.  ಆಗ್ಡರ್ ಮತ್ತು ರೋಗಾಲ್ಯಾಂಡ್‌ಗಳು ಅತಿ ಹೆಚ್ಚು ವಿವಾಹಿತ ರೈತರನ್ನು ಹೊಂದಿದ್ದು, ಕಡಿಮೆ ಶೇಕಡಾವಾರು ಸಹಬಾಳ್ವೆ ನಡೆಸುತ್ತವೆ. ರೋಗಾಲ್ಯಾಂಡ್ ಮತ್ತು ಸೊಗ್ನ್ ಮತ್ತು ಫ್ಜೋರ್ಡೇನ್ ವಿಚ್ಛೇದನ ಮತ್ತು ಬೇರ್ಪಡುವಿಕೆಗಳ ಪ್ರಮಾಣವು ಕಡಿಮೆ, ಮತ್ತು ನಂತರದ ಕೌಂಟಿಯು ಅವಿವಾಹಿತ ರೈತರ ಅತ್ಯಧಿಕ ಪ್ರಮಾಣವನ್ನು ಹೊಂದಿದೆ. ಸಂಶೋಧನಾ ಸಂಸ್ಥೆ Forskning.no ಪ್ರಕಾರ ಈ ಸಂಬಂಧ ಮಾದರಿಯು ಬೈಬಲ್ ಬೆಲ್ಟ್‌ನ ವಿಶಿಷ್ಟವಾಗಿದೆ. 

## ಲಿಟಲ್ ಬೈಬಲ್ ಬೆಲ್ಟ್ 
ಸ್ವೀಡಿಷ್ ಗಡಿಯ ಸಮೀಪ ಆಗ್ನೇಯದಲ್ಲಿ "ಲಿಟಲ್ ಬೈಬಲ್ ಬೆಲ್ಟ್" ( *ಲಿಲ್ಲೆ ಬೈಬೆಲ್ಟೆಟ್* ) ಇದೆ, ಇದು ರೋಮ್ಸ್ಕೋಗ್, ಮಾರ್ಕರ್ ಮತ್ತು ಅರೆಮಾರ್ಕ್ ಅನ್ನು ಒಳಗೊಂಡಿದೆ.

## ಉಲ್ಲೇಖಗಳು 
ವರ್ಗ:ನಾರ್ವೆ
ವರ್ಗ:ನಾರ್ವೆ ಸಂಸ್ಕೃತಿ
ವರ್ಗ:ನಾರ್ವೆ ಭೂಗೋಳ
ಸ್ವಾರ್ಟಿಸೆನ್

**ಸ್ವಾರ್ಟಿಸೆನ್** ಎಂಬುದು ಉತ್ತರ ನಾರ್ವೆಯ ನಾರ್ಡ್‌ಲ್ಯಾಂಡ್ ಕೌಂಟಿಯಲ್ಲಿರುವ ಎರಡು ಹಿಮನದಿಗಳು. ಇದು ಸಾಲ್ಟ್‌ಫ್ಜೆಲ್ ಪರ್ವತ ಶ್ರೇಣಿಯಲ್ಲಿರುವ ಸಾಲ್ಟ್‌ಫ್ಜೆಲ್ಲೆಟ್-ಸ್ವಾರ್ಟಿಸೆನ್ ರಾಷ್ಟ್ರೀಯ ಉದ್ಯಾನವನದ ಭಾಗವಾಗಿದೆ. ಹಿಮನದಿಗಳು ಬಿಯಾರ್ನ್, ಮೆಲೋಯ್, ರಾನಾ, ಮತ್ತು ರೋಡೋಯ್ ಪುರಸಭೆಗಳಲ್ಲಿ ನೆಲೆಗೊಂಡಿವೆ . ಸ್ವಾರ್ಟಿಸೆನ್ ಎರಡು ಪ್ರತ್ಯೇಕ ಹಿಮನದಿಗಳನ್ನು ಒಳಗೊಂಡಿದೆ, ಇವು  ನಿಂದ ಬೇರ್ಪಟ್ಟಿವೆ. ಉದ್ದದ ವೆಸ್ಟರ್‌ಡಲೆನ್ ಕಣಿವೆ. ಎರಡು ಹಿಮನದಿಗಳು: 

* **ವೆಸ್ಟಿಸೆನ್**  ಅಥವಾ **ವೆಸ್ಟ್ರೆ ಸ್ವರ್ಟಿಸೆನ್** ("ಪಶ್ಚಿಮ ಸ್ವರ್ಟಿಸೆನ್")  ವಿಸ್ತೀರ್ಣವನ್ನು ಹೊಂದಿದೆ ಇದು ಜೋಸ್ಟೆಡಾಲ್ಸ್‌ಬ್ರೀನ್ ಹಿಮನದಿಯ ನಂತರ ನಾರ್ವೇಜಿಯನ್ ಮುಖ್ಯ ಭೂಭಾಗದಲ್ಲಿ ಎರಡನೇ ಅತಿದೊಡ್ಡ ಹಿಮನದಿಯಾಗಿದೆ. ( ಸ್ವಾಲ್ಬಾರ್ಡ್‌ನಲ್ಲಿ ದೊಡ್ಡ ಹಿಮನದಿಗಳಿವೆ.)
* **ಓಸ್ಟಿಸೆನ್** 

## ಮಾಧ್ಯಮ ಗ್ಯಾಲರಿ 

ಚಿತ್ರ:Svartisen-frå-havet.JPG|alt=Svartisen from seaside| ಸಮುದ್ರ ತೀರದಿಂದ ಸ್ವಾರ್ಟಿಸೆನ್
ಚಿತ್ರ:Svartisen_Luftbild.jpg|alt=Aerial view| ವೈಮಾನಿಕ ನೋಟ
ಚಿತ್ರ:Holandsfjord.png|alt=Holandsfjord where the glacier get closer to the sea than any other glacier in Europe (apart from Svalbard).| ಸ್ವಾಲ್ಬಾರ್ಡ್ ಹೊರತುಪಡಿಸಿ, ಯುರೋಪ್‌ನ ಯಾವುದೇ ಇತರ ಹಿಮನದಿಗಳಿಗಿಂತ ಹಾಲೆಂಡ್ಸ್‌ಫ್ಜೋರ್ಡ್‌ನಲ್ಲಿ ಹಿಮನದಿ ಸಮುದ್ರಕ್ಕೆ ಹತ್ತಿರವಾಗುತ್ತದೆ.
ಚಿತ್ರ:Melöy_IMG_4806_svartisen_glacier_haalandsfjorden_bjärangsfjorden.JPG|alt=Aerial view| ವೈಮಾನಿಕ ನೋಟ
ಚಿತ್ರ:Svartisen.jpg|alt=Glacier heading towards the water| ನೀರಿನ ಕಡೆಗೆ ಸಾಗುತ್ತಿರುವ ಹಿಮನದಿ
ಚಿತ್ರ:Engabreenluft.JPG|alt=Engabreen seen from the air| ಗಾಳಿಯಿಂದ ಕಂಡ ಎಂಗಾಬ್ರೀನ್
ಚಿತ್ರ:Svartisen_water.jpg|alt=Body of water next to the glacier| ಹಿಮನದಿಯ ಪಕ್ಕದಲ್ಲಿರುವ ನೀರಿನ ಸಂಗ್ರಹ

## ಸಹ ನೋಡಿ 
* ನಾರ್ವೆಯಲ್ಲಿರುವ ಹಿಮನದಿಗಳ ಪಟ್ಟಿ

## ಹೆಚ್ಚಿನ ಓದಿಗೆ 
* Svartisen, Scott Polar Research Institute, Department of Geography, University of Cambridge
* Glacier changes at Svartisen, northern Norway, during the last 125 years: Influence of climate and other factors, Wilfred H. Theakstone, *Journal of Earth Science*, 21, 123–136, 26 March 2010. DOI: Glacier changes at Svartisen, northern Norway, during the last 125 years: Influence of climate and other factors
* Geodetic mass balance of the western Svartisen ice cap, Norway, in the periods 1968–1985 and 1985–2002, Torborg Haug, Cecilie Rolstad, Hallgeir Elvehøy, Miriam Jackson and Ivar Maalen-Johansen, *Annals of Glaciology*, Volume 50, Issue 50, 2009, pp. 119-125, DOI: Geodetic mass balance of the western Svartisen ice cap, Norway, in the periods 1968–1985 and 1985–2002

## ಬಾಹ್ಯ ಕೊಂಡಿಗಳು 
* Direktoratet for naturforvaltning

ವರ್ಗ:CS1 Norwegian-language sources (no)
ವರ್ಗ:ನಾರ್ವೆ
ಆರ್ಕ್ಟಿಕ್ ನೋಟ

right|thumb|300x300px| ಆರ್ಕ್ಟಿಕ್ ನೋಟದಿಂದ ಆಗಸ್ಟ್ ಸೂರ್ಯಾಸ್ತದ ನೋಟ
right|thumb|300x300px| ಆರ್ಕ್ಟಿಕ್ ನೋಟದಿಂದ ಇಂಗೋಯಾ ಕಡೆಗೆ ನೋಟ
**ಆರ್ಕ್ಟಿಕ್ ವ್ಯೂ** ಎಂಬುದು ನಾರ್ವೆಯ ಫಿನ್‌ಮಾರ್ಕ್ ಕೌಂಟಿಯಲ್ಲಿರುವ ಮಾಸೋಯ್ ಪುರಸಭೆಯ ಹವೋಯಾ ದ್ವೀಪದ ವಾಯುವ್ಯ ತುದಿಯಲ್ಲಿರುವ ಒಂದು ವೀಕ್ಷಣಾ ತಾಣ ಮತ್ತು ರೆಸ್ಟೋರೆಂಟ್‌ನ ಹೆಸರು. ರೆಸ್ಟೋರೆಂಟ್  ದೂರದಲ್ಲಿದೆ. ಪುರಸಭೆಯ ಆಡಳಿತ ಕೇಂದ್ರವಾದ ಹ್ಯಾವೊಯ್ಸುಂಡ್ ಗ್ರಾಮದ ವಾಯುವ್ಯ.  ಆರ್ಕ್ಟಿಕ್ ವ್ಯೂಗೆ ಹೋಗುವ ದಾರಿಯಲ್ಲಿ, ನಾರ್ಸ್ಕ್ ಹೈಡ್ರೊ ನಿರ್ಮಿಸಿದ ವಿಂಡ್ ಫಾರ್ಮ್ ಮೂಲಕ ವಾಹನ ಚಲಾಯಿಸಬೇಕು. ಇಲ್ಲಿ, ಬ್ಯಾರೆಂಟ್ಸ್ ಸಮುದ್ರದ ಅಂಚಿನಲ್ಲಿ, ಫಿನ್‌ಮಾರ್ಕ್ ಕೌಂಟಿಯ ಪಶ್ಚಿಮ ಭಾಗದ ನೋಟವಿದೆ, ಮತ್ತು ಈ ಸ್ಥಳವು ಮಧ್ಯರಾತ್ರಿಯ ಸೂರ್ಯನನ್ನು ವೀಕ್ಷಿಸಲು ಜನಪ್ರಿಯ ಸ್ಥಳವಾಗಿದೆ, ಇದನ್ನು ಮೇ 14 ರಿಂದ ಜುಲೈ 31 ರವರೆಗೆ ಕಾಣಬಹುದು. ಸೂರ್ಯ ತನ್ನ ಅತ್ಯಂತ ಕಡಿಮೆ ಬಿಂದುವನ್ನು 12:14–12:24 ಕ್ಕೆ ತಲುಪುತ್ತಾನೆ. ಮಧ್ಯರಾತ್ರಿಯ ಸೂರ್ಯನನ್ನು ವೀಕ್ಷಿಸಲು ಅತ್ಯಂತ ಪ್ರಸಿದ್ಧ ಮತ್ತು ಜನಪ್ರಿಯ ಸ್ಥಳವಾದ ನಾರ್ತ್ ಕೇಪ್, ಸುಮಾರು  ಈಶಾನ್ಯಕ್ಕೆ.

ಆರ್ಕ್ಟಿಕ್ ವ್ಯೂ ಮಾಸೋಯ್ ಪುರಸಭೆಯ ಒಡೆತನದಲ್ಲಿದೆ ಮತ್ತು ಇದು ಪುರಸಭೆ ಮತ್ತು ಆರ್ಕ್ಟಿಕ್ ವಿಂಡ್, ರೆಪ್ವಾಗ್ ಕ್ರಾಫ್ಟ್‌ಲಾಗ್, ಆಸ್ಪ್ಲಾನ್ ವಯಾಕ್ ಮತ್ತು ಎನ್‌ಸಿಸಿ ನಾರ್ವೆ ಕಂಪನಿಗಳ ನಡುವಿನ ಸಹಕಾರವಾಗಿದೆ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಅಧಿಕೃತ ತಾಣ

ವರ್ಗ:ನಾರ್ವೆ ಭೂಗೋಳ
ಬ್ಯಾಂಕ್ ಜನಾರ್ಧನ್

ಜನಾರ್ದನ್ ರಾವ್ ಚೌಹಾಣ್ (೦೨ ಮಾರ್ಚ್ ೧೯೪೯ - ೧೩ ಏಪ್ರಿಲ್ ೨೦೨೫), ಅವರ ರಂಗನಾಮ **ಬ್ಯಾಂಕ್ ಜನಾರ್ದನ್** ಎಂದು ಹೆಸರುವಾಸಿಯಾಗಿದ್ದ ಈತ ಕನ್ನಡ ಚಲನಚಿತ್ರೋದ್ಯಮದ ಭಾರತೀಯ ನಟರಾಗಿದ್ದರು. ಹಲವಾರು ಕನ್ನಡ ಚಲನಚಿತ್ರಗಳು ಮತ್ತು ದೂರದರ್ಶನ ಸರಣಿಗಳಲ್ಲಿ ಕಾಮಿಡಿ ಮತ್ತು ನಾಟಕ ಪಾತ್ರಗಳಿಗಾಗಿ ಇವರು ಪ್ರಸಿದ್ಧರಾಗಿದ್ದರು. ನಟನಾಗಿ ಜನಾರ್ದನ್ ಅವರ ಕೆಲವು ಗಮನಾರ್ಹ ಚಿತ್ರಗಳೆಂದರೆ *ನ್ಯೂಸ್* (2005), *ಶ್ಹ್ಹ್!* (1993) ಮತ್ತು *ಥಾರ್ಲೆ ನನ್ ಮಗ* (1992). ಅವರು *ಪಾಪಾ ಪಾಂಡು* ನಂತರದ ಕನ್ನಡ ದೂರದರ್ಶನ ಧಾರವಾಹಿ ನಟಿಸಲು ಪ್ರಾರಂಭಿಸಿದರು.

## ಚಲನಚಿತ್ರಗಳ ಪಟ್ಟಿ
## ದೂರದರ್ಶನ 
* ಪಾಪಾ ಪಾಂಡು - ಈಟಿವಿ ಕನ್ನಡ
* ಮಂಗಳ್ಯ - ಉದಯ ಟಿವಿ
* ಜೋಕಾಲಿ - ಉದಯ ಟಿವಿ
* ರೋಬೋ ಫ್ಯಾಮಿಲಿ - ಈಟಿವಿ ಕನ್ನಡ

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
*ಬ್ಯಾಂಕ್ ಜನಾರ್ದನ್ ಚಿತ್ರಗಳ ಪಟ್ಟಿ

ವರ್ಗ:ಕನ್ನಡ ಚಲನಚಿತ್ರಗಳ ಪುರುಷ ನಟರು
ವರ್ಗ:ಭಾರತೀಯ ಪುರುಷ ಚಲನಚಿತ್ರ ನಟರು
ವರ್ಗ:ಭಾರತೀಯ ಪುರುಷ ದೂರದರ್ಶನ ನಟರು
ವರ್ಗ:20ನೇ ಶತಮಾನದ ಭಾರತೀಯ ಪುರುಷ ನಟರು
ವರ್ಗ:21ನೇ ಶತಮಾನದ ಭಾರತೀಯ ಪುರುಷ ನಟರು
ವರ್ಗ:೧೯೪೯ ಜನನ
ವರ್ಗ:2025 ಮರಣ
ನಾರ್ವೇಜಿಯನ್ ಏರ್ ಷಟಲ್

**ನಾರ್ವೇಜಿಯನ್** ಎಂದು ವಹಿವಾಟು ನಡೆಸುತ್ತಿರುವ **ನಾರ್ವೇಜಿಯನ್ ಏರ್ ಶಟಲ್ ASA**, ನಾರ್ವೇಜಿಯನ್ ಕಡಿಮೆ-ವೆಚ್ಚದ ವಿಮಾನಯಾನ ಸಂಸ್ಥೆಯಾಗಿದ್ದು, ಸ್ಕ್ಯಾಂಡಿನೇವಿಯನ್ ಏರ್ಲೈನ್ಸ್ ನಂತರ ಸ್ಕ್ಯಾಂಡಿನೇವಿಯಾದ ಎರಡನೇ ಅತಿದೊಡ್ಡ ವಿಮಾನಯಾನ ಸಂಸ್ಥೆಯಾಗಿದೆ. ಇದು ಯುರೋಪ್‌ನಲ್ಲಿ ಕಡಿಮೆ ವೆಚ್ಚದ ವಿಮಾನಯಾನ ಸಂಸ್ಥೆಗಳಲ್ಲಿ ನಾಲ್ಕನೇ ಸ್ಥಾನದಲ್ಲಿದೆ, ವಿಜ್ ಏರ್, ಈಸಿಜೆಟ್ ಮತ್ತು ರಯಾನ್ಏರ್ ನಂತರ, ನಾರ್ವೆಯ ಅತಿದೊಡ್ಡ ವಿಮಾನಯಾನ ಸಂಸ್ಥೆ ಮತ್ತು ಪ್ರಯಾಣಿಕರ ಸಂಖ್ಯೆಯ ವಿಷಯದಲ್ಲಿ ಯುರೋಪಿನ ಒಂಬತ್ತನೇ ಅತಿದೊಡ್ಡ ವಿಮಾನಯಾನ ಸಂಸ್ಥೆಯಾಗಿದೆ .  ಇದು ಸ್ಕ್ಯಾಂಡಿನೇವಿಯಾ ಮತ್ತು ಫಿನ್‌ಲ್ಯಾಂಡ್‌ನಲ್ಲಿ ಮತ್ತು ಲಂಡನ್‌ನಂತಹ ವ್ಯಾಪಾರ ತಾಣಗಳಿಗೆ ಹಾಗೂ ಮೆಡಿಟರೇನಿಯನ್ ಮತ್ತು ಕ್ಯಾನರಿ ದ್ವೀಪಗಳಲ್ಲಿನ ರಜಾ ತಾಣಗಳಿಗೆ ಹೆಚ್ಚಿನ ಆವರ್ತನದ ದೇಶೀಯ ವಿಮಾನ ವೇಳಾಪಟ್ಟಿಯನ್ನು ನೀಡುತ್ತದೆ, 2016 ರಲ್ಲಿ 30 ಮಿಲಿಯನ್ ಜನರನ್ನು ಸಾಗಿಸುತ್ತದೆ. ಈ ವಿಮಾನಯಾನ ಸಂಸ್ಥೆಯು ಕೆಂಪು ಮೂಗಿನೊಂದಿಗೆ ಬಿಳಿ ಬಣ್ಣದ ವಿಶಿಷ್ಟ ವಿನ್ಯಾಸಕ್ಕೆ ಹೆಸರುವಾಸಿಯಾಗಿದೆ, ಅದರ ವಿಮಾನದ ಬಾಲ ರೆಕ್ಕೆಗಳ ಮೇಲೆ ಉನ್ನತ ಸಾಧಕರ ಭಾವಚಿತ್ರಗಳಿವೆ. ಡಿಸೆಂಬರ್ ೨೦೧೯ ರವರೆಗೆ, ನಾರ್ವೇಜಿಯನ್ ದೇಶವು ನಾರ್ವೇಜಿಯನ್ ಏರ್ ಅರ್ಜೆಂಟೀನಾವನ್ನು ಸಹ ಹೊಂದಿತ್ತು ಮತ್ತು ನಿರ್ವಹಿಸುತ್ತಿತ್ತು, ಇದು ದೇಶದೊಳಗೆ ದೇಶೀಯ ವಿಮಾನಗಳನ್ನು ನಿರ್ವಹಿಸುತ್ತಿತ್ತು. ಜನವರಿ ೨೦೨೧ ರವರೆಗೆ, ನಾರ್ವೇಜಿಯನ್‌ನ ಹಿಂದಿನ ದೀರ್ಘ-ಪ್ರಯಾಣದ ಅಂಗಸಂಸ್ಥೆಗಳಾದ ನಾರ್ವೇಜಿಯನ್ ಏರ್ ಯುಕೆ ಮತ್ತು ನಾರ್ವೇಜಿಯನ್ ಲಾಂಗ್ ಹಾಲ್ ಕಂಪನಿಯ ಪರವಾಗಿ ದೀರ್ಘ-ಪ್ರಯಾಣದ ವಿಮಾನಗಳನ್ನು ನಿರ್ವಹಿಸುತ್ತಿದ್ದವು, ನಂತರ COVID-19 ಸಾಂಕ್ರಾಮಿಕ ರೋಗದಿಂದಾಗಿ ದೀರ್ಘ-ಪ್ರಯಾಣದ ಕಾರ್ಯಾಚರಣೆಗಳು ಕೊನೆಗೊಂಡಾಗ ಎರಡೂ ಅಂಗಸಂಸ್ಥೆಗಳನ್ನು ದಿವಾಳಿ ಮಾಡಲಾಯಿತು. ಏಪ್ರಿಲ್ ೨೦೨೧ ರವರೆಗೆ, ನಾರ್ವೇಜಿಯನ್ ಅಥವಾ ಸ್ವೀಡನ್‌ನ ಹೊರಗೆ ಯುರೋಪಿಯನ್ ಮೂಲದ ಕಾರ್ಯಾಚರಣೆಗಳಿಗಾಗಿ ಐರ್ಲೆಂಡ್ ಮೂಲದ ನಾರ್ವೇಜಿಯನ್ ಏರ್ ಇಂಟರ್‌ನ್ಯಾಷನಲ್ ಅನ್ನು ನಾರ್ವೇಜಿಯನ್ ಬಳಸಿಕೊಂಡಿತು.

ಡಿಸೆಂಬರ್ ೧೮, ೨೦೨೩ ರಂದು, ನಾರ್ವೇಜಿಯನ್ ಏರ್ ನಾರ್ವೆ ತನ್ನ ಏಕೈಕ ವಿಮಾನವನ್ನು ಮಾತೃ ನಾರ್ವೇಜಿಯನ್ ಏರ್ ಶಟಲ್‌ಗೆ ಹಿಂದಿರುಗಿಸಿತು.

thumb| ನಾರ್ವೇಜಿಯನ್ ಈ ಹಿಂದೆ ಏಳು ಸೆಕೆಂಡ್ ಹ್ಯಾಂಡ್ ಮೆಕ್‌ಡೊನೆಲ್ ಡೌಗ್ಲಾಸ್ MD-80 ಸರಣಿಯ (MD-82 ಮತ್ತು MD-83) ವಿಮಾನಗಳನ್ನು ನಿರ್ವಹಿಸುತ್ತಿತ್ತು.

### ವ್ಯಾಪಾರ ಪ್ರವೃತ್ತಿಗಳು 
ಇತ್ತೀಚಿನ ವರ್ಷಗಳಲ್ಲಿ ನಾರ್ವೇಜಿಯನ್ ಗುಂಪಿನ ಪ್ರಮುಖ ಪ್ರವೃತ್ತಿಗಳನ್ನು ಕೆಳಗೆ ತೋರಿಸಲಾಗಿದೆ (ಡಿಸೆಂಬರ್ ೩೧ ಕ್ಕೆ ಕೊನೆಗೊಂಡ ವರ್ಷದಂತೆ): 

### ನಿರ್ವಹಣೆ 
ಕಂಪನಿಯು ಸಿಇಒ ಗೀರ್ ಕಾರ್ಲ್ಸೆನ್ ನೇತೃತ್ವದಲ್ಲಿದೆ, ಮಾರ್ಟಿ ಸೇಂಟ್ ಜಾರ್ಜ್ ಸಿಒಒ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ ಮತ್ತು ನಿರ್ದೇಶಕರ ಮಂಡಳಿಗೆ ನೀಲ್ಸ್ ಸ್ಮೆಡೆಗಾರ್ಡ್ ಅಧ್ಯಕ್ಷತೆ ವಹಿಸಿದ್ದಾರೆ.   ಕಂಪನಿಯ ಸ್ಥಾಪಕ ಮತ್ತು ಈ ಹಿಂದೆ ಅದರ ಅತಿದೊಡ್ಡ ಷೇರುದಾರರಾಗಿದ್ದ ಬ್ಜೋರ್ನ್ ಕ್ಜೋಸ್, ಜುಲೈ 11, 2019 ರಂದು ಸಿಇಒ ಹುದ್ದೆಯಿಂದ ಕೆಳಗಿಳಿದರು, ಆದರೆ ಸಲಹೆಗಾರರಾಗಿ ಕಾರ್ಯನಿರ್ವಹಿಸುವುದನ್ನು ಮುಂದುವರೆಸಿದರು.  ಕಂಪನಿಯು ಜನವರಿ 2020 ರಿಂದ ಜೂನ್ 2021 ರವರೆಗೆ ಸೇವೆ ಸಲ್ಲಿಸಿದ ಜಾಕೋಬ್ ಸ್ಕ್ರಮ್ ಅವರನ್ನು ತನ್ನ ಸಿಇಒ ಆಗಿ ನೇಮಿಸುವ ಮೊದಲು, ಕ್ಜೋಸ್ ಅವರನ್ನು ಆರು ತಿಂಗಳ ಕಾಲ ಕಾರ್ಲ್ಸೆನ್ ಅವರು ಹಂಗಾಮಿ ಸಿಇಒ ಆಗಿ ನೇಮಿಸಿದರು. 

### ಪ್ರಧಾನ ಕಚೇರಿ 
thumb|220x220px| ನಾರ್ವೇಜಿಯನ್ ಏರ್ ಶಟಲ್‌ನ ಪ್ರಧಾನ ಕಚೇರಿಯಾದ ಡೈಮಂಟನ್
ಕಂಪನಿಯ ಮುಖ್ಯ ಕಛೇರಿಯು ಡೈಮಂಟೆನ್‌ನಲ್ಲಿದೆ, ಓಸ್ಲೋದ ಹೊರಗಿರುವ ಬಾರಮ್‌ನ ಫೋರ್ನೆಬುದಲ್ಲಿನ ಕಚೇರಿ ಕಟ್ಟಡವಾಗಿದೆ.  ಹಿಂದೆ, ವಿಮಾನಯಾನ ಸಂಸ್ಥೆಯು ಫೋರ್ನೆಬುವಿನ ಇತರ ಕಟ್ಟಡಗಳಲ್ಲಿ ತನ್ನ ಪ್ರಧಾನ ಕಚೇರಿಯನ್ನು ಹೊಂದಿತ್ತು,  ಆದರೆ 2010 ರಲ್ಲಿ ಹಿಂದಿನ ಬ್ರಾಥೆನ್ಸ್ ಆಗಿದ್ದ ಡೈಮಂಟನ್‌ಗೆ ಮತ್ತು ನಂತರ SAS ನಾರ್ವೆಯ ಪ್ರಧಾನ ಕಚೇರಿಗೆ ಸ್ಥಳಾಂತರಗೊಂಡಿತು. 

### ಐತಿಹಾಸಿಕ ನೌಕಾಪಡೆ 
ನಾರ್ವೇಜಿಯನ್ ಮತ್ತು ಅದರ ಸಂಯೋಜಿತ ಅಂಗಸಂಸ್ಥೆಗಳು ಈ ಹಿಂದೆ ಈ ಕೆಳಗಿನ ವಿಮಾನಗಳನ್ನು ನಿರ್ವಹಿಸಿವೆ: 

## ಸೇವೆಗಳು 
thumb| ನಾರ್ವೇಜಿಯನ್ ಬೋಯಿಂಗ್ 737-800 ವಿಮಾನದ ಬೋಯಿಂಗ್ ಸ್ಕೈ ಒಳಾಂಗಣ

## ಉಲ್ಲೇಖಗಳು 
ವರ್ಗ:ನಾರ್ವೆ ಸಂಚಾರ
ವರ್ಗ:ವಿಮಾನಯಾನ ಕಂಪನಿಗಳು
ನಾರ್ವೆಯ ಉತ್ತರ ದೀಪಗಳು

## ನಾರ್ವೆಯ ಉತ್ತರ ದೀಪಗಳು ಅಥವಾ ಅರೋರಾ
ಉತ್ತರ ದೀಪಗಳು, ಅಥವಾ ಅರೋರಾ ಬೋರಿಯಾಲಿಸ್, ಭೂಮಿಯ ಆಕಾಶದಲ್ಲಿ ನೈಸರ್ಗಿಕ ಬೆಳಕಿನ ಪ್ರದರ್ಶನವಾಗಿದೆ, ವಿಶೇಷವಾಗಿ ನಾರ್ವೆಯಂತಹ ಉನ್ನತ-ಅಕ್ಷಾಂಶ ಪ್ರದೇಶಗಳಲ್ಲಿ ಗೋಚರಿಸುತ್ತದೆ. ಸೂರ್ಯನ ಚಾರ್ಜ್ಡ್ ಕಣಗಳು ಭೂಮಿಯ ವಾತಾವರಣದೊಂದಿಗೆ ಡಿಕ್ಕಿ ಹೊಡೆಯುವುದರಿಂದ ಅವು ಉಂಟಾಗುತ್ತವೆ. ನಾರ್ವೆ, ವಿಶೇಷವಾಗಿ ಉತ್ತರ ನಾರ್ವೆ, ಅರೋರಲ್ ಅಂಡಾಕಾರದ ಮತ್ತು ಸ್ಪಷ್ಟವಾದ, ಗಾಢವಾದ ಆಕಾಶದಲ್ಲಿ ಅದರ ಸ್ಥಳದಿಂದಾಗಿ ಅವುಗಳನ್ನು ನೋಡಲು ಉತ್ತಮ ಸ್ಥಳವಾಗಿದೆ.
## ಅತ್ಯುತ್ತಮ ಸಮಯ ಮತ್ತು ಸ್ಥಳ:
ನಾರ್ವೆಯಲ್ಲಿ ಅರೋರಾ ವೀಕ್ಷಣೆಗೆ ಗರಿಷ್ಠ ಸಮಯ ಸೆಪ್ಟೆಂಬರ್ ಅಂತ್ಯ ಮತ್ತು ಏಪ್ರಿಲ್ ಆರಂಭದ ನಡುವೆ. ನವೆಂಬರ್ ಅಂತ್ಯದಿಂದ ಜನವರಿ ವರೆಗೆ ದೀರ್ಘ ರಾತ್ರಿಗಳು ಲಭ್ಯವಿದ್ದು, ವೀಕ್ಷಣೆಗೆ ಸೂಕ್ತವಾಗಿರುತ್ತದೆ.ಆಕಾಶವು ಸ್ಪಷ್ಟ ಮತ್ತು ಕತ್ತಲೆಯಾಗಿರುವಾಗ ಉತ್ತರ ದೀಪಗಳನ್ನು ಕಾಣಬಹುದು. ಗರಿಷ್ಠ ಸಮಯವು ಹೆಚ್ಚಾಗಿ ರಾತ್ರಿ 11 ರಿಂದ ಬೆಳಗಿನ ಜಾವ 2 ರ ನಡುವೆ ಇರುತ್ತದೆ. ಅಂಕಿಅಂಶಗಳ ಪ್ರಕಾರ, ವಸಂತ (ಮಾರ್ಚ್/ಏಪ್ರಿಲ್) ಮತ್ತು ಶರತ್ಕಾಲ (ಸೆಪ್ಟೆಂಬರ್/ಅಕ್ಟೋಬರ್) ಅತ್ಯಧಿಕ ಮಟ್ಟದ ಅರೋರಾ ಚಟುವಟಿಕೆಯನ್ನು ಹೊಂದಿರುತ್ತದೆ. ಆದಾಗ್ಯೂ, ನೀವು ಅವುಗಳನ್ನು ನವೆಂಬರ್, ಡಿಸೆಂಬರ್, ಜನವರಿ ಮತ್ತು ಫೆಬ್ರವರಿಯಲ್ಲಿಯೂ ಗುರುತಿಸಬಹುದು
## ಸ್ಥಳ:
ಉತ್ತರ ನಾರ್ವೆ, ವಿಶೇಷವಾಗಿ ಆರ್ಕ್ಟಿಕ್ ವೃತ್ತದ ಮೇಲಿರುವ ಪ್ರದೇಶಗಳು ಉತ್ತಮ ಅವಕಾಶಗಳನ್ನು ನೀಡುತ್ತವೆ. ಟ್ರೋಮ್ಸೋ, ಆಲ್ಟಾ, ಸ್ವಾಲ್ಬಾರ್ಡ್ ಮತ್ತು ಲೋಫೊಟೆನ್ ದ್ವೀಪಗಳು ಜನಪ್ರಿಯ ಆಯ್ಕೆಗಳಾಗಿವೆ.
## ಅರೋರಾ ವೀಕ್ಷಣೆಯ ಮೇಲೆ ಪ್ರಭಾವ ಬೀರುವ ಅಂಶಗಳು:
ಕತ್ತಲೆ: ಅರೋರಾವನ್ನು ನೋಡಲು ಸ್ಪಷ್ಟ, ಕತ್ತಲೆಯಾದ ಆಕಾಶವು ನಿರ್ಣಾಯಕವಾಗಿದೆ.
ಸೌರ ಚಟುವಟಿಕೆ: ವರ್ಷದ ಸಮಯ ಮುಖ್ಯವಾಗಿದ್ದರೂ, ಅರೋರಾದ ತೀವ್ರತೆ ಮತ್ತು ಆವರ್ತನವು ಸೌರ ಚಟುವಟಿಕೆಯನ್ನು ಅವಲಂಬಿಸಿರುತ್ತದೆ.
## ಸ್ಥಳ:
ಉತ್ತರ ನಾರ್ವೆಯೊಳಗಿನ ನಿರ್ದಿಷ್ಟ ಸ್ಥಳಗಳು ವೀಕ್ಷಣೆಗೆ ವಿಭಿನ್ನ ಅನುಕೂಲಕರ ಸ್ಥಳಗಳು ಮತ್ತು ಭೂದೃಶ್ಯಗಳನ್ನು ನೀಡುತ್ತವೆ.
## ಅರೋರಾ ವೀಕ್ಷಣೆಗೆ ಸಲಹೆಗಳು:
ಪೀಕ್ ಋತುವಿನಲ್ಲಿ (ಸೆಪ್ಟೆಂಬರ್ ನಿಂದ ಏಪ್ರಿಲ್) ನಿಮ್ಮ ಪ್ರವಾಸವನ್ನು ಯೋಜಿಸಿ.
ಉತ್ತರ ನಾರ್ವೆಗೆ, ವಿಶೇಷವಾಗಿ ಆರ್ಕ್ಟಿಕ್ ವೃತ್ತದ ಮೇಲೆ ಪ್ರಯಾಣಿಸಿ.
ನಿಮ್ಮ ಪ್ರವಾಸದ ಮೊದಲು ಅರೋರಾ ಮುನ್ಸೂಚನೆಗಳು ಮತ್ತು ಹವಾಮಾನ ಪರಿಸ್ಥಿತಿಗಳನ್ನು ಪರಿಶೀಲಿಸಿ.
ತಡವಾಗಿ ಎಚ್ಚರವಾಗಿರಿ ಅಥವಾ ತಡರಾತ್ರಿ ಹೊರಡುವ ಪ್ರವಾಸವನ್ನು ಬುಕ್ ಮಾಡುವುದನ್ನು ಪರಿಗಣಿಸಿ.
## ಅರೋರ ಪದ ಉತ್ಪತ್ತಿ
ಅರೋರಾ ಬೋರಿಯಾಲಿಸ್ ಎಂಬ ಪದವು ಎರಡು ಮೂಲಗಳಿಂದ ಬಂದಿದೆ: 1619 ರಲ್ಲಿ ಗೆಲಿಲಿಯೋ ಗೆಲಿಲಿ ಮತ್ತು 1621 ರಲ್ಲಿ ಪಿಯರೆ ಗ್ಯಾಸೆಂಡಿ.ಈ ಪದವು 1828 ರಲ್ಲಿ ಇಂಗ್ಲಿಷ್ ಭಾಷೆಯನ್ನು ಪ್ರವೇಶಿಸಿತು.
ಅರೋರಾ ಎಂಬ ಪದವು ಸೂರ್ಯನ ಆಗಮನವನ್ನು ಘೋಷಿಸಲು ಪೂರ್ವದಿಂದ ಪಶ್ಚಿಮಕ್ಕೆ ಪ್ರಯಾಣಿಸಿದ ಮುಂಜಾನೆಯ ರೋಮನ್ ದೇವತೆ ಅರೋರಾ ಅವರ ಹೆಸರಿನಿಂದ ಬಂದಿದೆ. ಅರೋರಾವನ್ನು ಮೊದಲು ಇಂಗ್ಲಿಷ್‌ನಲ್ಲಿ 14 ನೇ ಶತಮಾನದಲ್ಲಿ ಬಳಸಲಾಯಿತು.ಬೋರಿಯಾಲಿಸ್ ಮತ್ತು ಆಸ್ಟ್ರಾಲಿಸ್ ಎಂಬ ಪದಗಳು ಗ್ರೀಕೋ-ರೋಮನ್ ಪುರಾಣಗಳಲ್ಲಿ ಉತ್ತರ ಗಾಳಿ (ಬೋರಿಯಾಸ್) ಮತ್ತು ದಕ್ಷಿಣ ಗಾಳಿ (ಆಸ್ಟರ್ ಅಥವಾ ಆಸ್ಟ್ರಾಲಿಸ್) ನ ಪ್ರಾಚೀನ ದೇವರುಗಳ ಹೆಸರುಗಳಿಂದ ಬಂದಿವೆ.
## ಉಲ್ಲೇಖ
https://norway.nordicvisitor.com/travel-guide/information/northern-lights/
https://www.norway-lights.com/
https://fiftydegreesnorth.com/eu/article/best-time-for-northern-lights-in-norway

ವರ್ಗ:ನಾರ್ವೆ
ವರ್ಗ:ನಾರ್ವೆ ಪ್ರವಾಸಿ ಆಕರ್ಷಣೆಗಳು
ಚಂದಾ ಸಾಹೇಬ್

thumb|ಆರ್ಕಾಟಿನ ಮುತ್ತಿಗೆಯು ರಾಬರ್ಟ್ ಕ್ಲೈವ್ ಮತ್ತು ಕರ್ನಾಟಕ ಸಲ್ತನತ್, ಚಂದಾ ಸಾಹೇಬ್ ಸಂಯೋಜಿತ ಪಡೆಗಳ ನಡುವಿನ ಪ್ರಮುಖ ಕದನವಾಗಿತ್ತು. ಇವರಿಗೆ ಫ಼್ರೆಂಚ್ ಈಸ್ಟ್ ಇಂಡಿಯಾ ಕಂಪನಿಯ ಸಣ್ಣ ಸಂಖ್ಯೆಯ ಪಡೆಯೊಂದು ನೆರವು ನೀಡಿತು.
**ಚಂದಾ ಸಾಹೇಬ್** ಎನ್ನುವವನು ಕರ್ನಾಟಕದ (ಕೋರಮಂಡಲ ಮತ್ತು ಅದರ ಹಿನ್ನಾಡಿನ ಪ್ರದೇಶಕ್ಕೆ ಐರೋಪ್ಯರು ಇಟ್ಟಿದ್ದ ಹೆಸರು) ನವಾಬ ದೋಸ್ತ್ ಆಲಿಯ ಅಳಿಯ. 1749 ರಿಂದ 1752ರ ವರೆಗೆ ನವಾಬನಾಗಿದ್ದವ.

## ವೃತ್ತಿಜೀವನ 
1741ರಲ್ಲಿ ಮರಾಠರು ಕರ್ನಾಟಕದ ಮೇಲೆ ದಂಡೆತ್ತಿ ಹೋಗಿ, ನವಾಬ್ ದೋಸ್ತ್ ಆಲಿಯನ್ನು ಕೊಂದು ಚಂದಾ ಸಾಹೇಬನನ್ನು ಸೆರೆಹಿಡಿದರು. ದೋಸ್ತ್ ಆಲಿಯ ಮಗ ಸಫ್ದರ್ ಆಲಿ ಮರಾಠರಿಗೆ ಒಂದು ಕೊಟಿ ರೂ. ಕೊಡುವುದಾಗಿ ವಾಗ್ದಾನ ಮಾಡಿ ತಲೆ ಉಳಿಸಿಕೊಂಡ. ಆದರೆ ಸ್ವಲ್ಪ ಕಾಲಾನಂತರ ಅವನ ದಾಯಾದಿಗಳು ಅವನನ್ನು ಕೊಂದರು. ಅವನ ಚಿಕ್ಕ ವಯಸ್ಸಿನ ಮಗ ನವಾಬನಾದ. ಈ ಭಾಗ ದಖನ್ನಿನ ಸುಬೇದಾರನಾಗಿದ್ದ ಹೈದರಾಬಾದ್ ನಿಜಾಮನ ಅಧಿಕಾರಕ್ಕೆ ಒಳಪಟ್ಟಿತ್ತಾದರೂ ಅವನು ಸ್ವತಃ ಮರಾಠರ ವಿರುದ್ಧ ಸೆಣಸಾಟದಲ್ಲಿ ಹಾಗೂ ಉತ್ತರ ಭಾರತದ ರಾಜಕೀಯದಲ್ಲಿ ಸಿಲುಕಿದ್ದುದರಿಂದ ಇದರತ್ತ ಗಮನ ಹರಿಸಲಾಗಿರಲಿಲ್ಲ. ಪರಿಸ್ಥಿತಿ ಹದಗೆಟ್ಟಾಗ ಅವನು ಆರ್ಕಾಟಿಗೆ ಬಂದು, ಅನ್ವರ್-ಉದ್-ದೀನ್ ಖಾನನನ್ನು ನವಾಬನನ್ನಾಗಿ ನೇಮಿಸಿದ. ಇದರಿಂದ ಪರಿಸ್ಥಿತಿ ಇನ್ನೂ ಹದಗೆಟ್ಟಿತು. ಅವನಿಗೂ ದೋಸ್ತ್ ಆಲಿಯ ಬಂಧುಗಳಿಗೂ ದ್ವೇಷ ಬೆಳೆಯಿತು.

1748ರಲ್ಲಿ ಮರಾಠರು ಚಂದಾ ಸಾಹೇಬನನ್ನು ಬಂಧನದಿಂದ ವಿಮೋಚನೆಗೊಳಿಸಿದಾಗ ಅವನಿಗೆ ಆರ್ಕಾಟಿನ ಸಿಂಹಾಸನದ ಆಸೆ ಪ್ರಬಲವಾಯಿತು. ಪುದುಚೇರಿಯಲ್ಲಿ ಫ್ರೆಂಚ್ ಗವರ್ನರ್ ಆಗಿದ್ದ ಡುಪ್ಲೆಕ್ಸನ ನೆರವಿನಿಂದ ಅವನು ತನ್ನ ಕಾರ್ಯ ಸಾಧಿಸಿಕೊಳ್ಳಲು ಬಯಸಿ ಅವನೊಂದಿಗೆ ಒಪ್ಪಂದ ಮಾಡಿಕೊಂಡ. ದಖನ್ನಿನ ಸಿಂಹಾಸನವನ್ನು ಸ್ಥಾಪಿಸಿದ ಆಸಫ್ ಝಾ ನಿಜಾಂ-ಉಲ್-ಮುಲ್ಕ್ 1748ರಲ್ಲಿ ತೀರಿಕೊಂಡಿದ್ದರಿಂದ ಆ ಸಿಂಹಾಸನಕ್ಕಾಗಿಯೂ ಕಲಹ ಆರಂಭವಾಗಿತ್ತು. ಆಸಫ್ ಝಾನ ಮಗ ನಾಸಿರ್ ಜಂಗ್ ಸಿಂಹಾಸನವನ್ನೇರಿದ್ದನಾದರೂ, ಮೊಗಲ್ ಚಕ್ರವರ್ತಿ ತನ್ನನ್ನು ದಖನ್ನಿನ ಸುಬೇದಾರನಾಗಿ ನೇಮಿಸಿದ್ದನೆಂದು ಆಸಫ್ ಝಾನ ಮೊಮ್ಮಗ ಮುಜ಼ಫರ್ ಜಂಗ್ ವಾದ ಹೂಡಿದ್ದ. ಅವನನ್ನು ದಖನ್ನಿನ ಸಿಂಹಾಸನದ ಮೇಲೆ ಕೂರಿಸುವುದಾಗಿ ಡುಪ್ಲೆಕ್ಸ್ ಅವನೊಂದಿಗೂ ಒಪ್ಪಂದ ಮಾಡಿಕೊಂಡ.

ಫ್ರೆಂಚರೂ, ಮುಜ಼ಫರ್ ಜಂಗನೂ, ಚಂದಾ ಸಾಹೇಬನೂ ಸೇರಿ ಅನ್ವರ್-ಉದ್-ದೀನನ ವಿರುದ್ಧ ವೆಲ್ಲೂರಿಗೆ ಆಗ್ನೇಯದಲ್ಲಿರುವ ಅಂಬೂರಿನಲ್ಲಿ ನಡೆಸಿದ ಕದನದಲ್ಲಿ ಅನ್ವರ್-ಉದ್-ದೀನ್ ಸತ್ತ. ಅವನ ಮಗ ಮಹಮ್ಮದ್ ಆಲಿ ತಂಜಾವೂರಿಗೆ ಓಡಿಹೋಗಿ ತಲೆ ಮರೆಸಿಕೊಂಡ.

## ನವಾಬನಾಗಿ 
ಚಂದಾ ಸಾಹೇಬ್ ಆರ್ಕಾಟಿನಲ್ಲಿನ ಕರ್ನಾಟಕದ ನವಾಬನಾಗಿ ಆಳತೊಡಗಿದ.

ಫ್ರೆಂಚರ ಸೇನೆ ತಿರುಚಿನಾಪಳ್ಳಿಯನ್ನು ಮುತ್ತಿತು. ಮುಹಮ್ಮದ್ ಆಲಿಯ ನೆರವಿಗೆ ಧಾವಿಸಿದ ನಾಸಿರ್ ಜಂಗ್ ಯುದ್ಧದಲ್ಲಿ ಸತ್ತ. ಸೆರೆಯಲ್ಲಿದ್ದ ಮುಜ಼ಫರ್ ಜಂಗನನ್ನು ಫೆಂಚರು ಬಿಡುಗಡೆ ಮಾಡಿ ಅವನನ್ನು ಹೈದರಾಬಾದಿನ ಸುಬೇದಾರನೆಂದು ಘೋಷಿಸಿರು.

ಆದರೆ ಫ್ರೆಂಚರು ತಿರುಚಿನಾಪಳ್ಳಿಯ ಮುತ್ತಿಗೆಯನ್ನು ತೀವ್ರಗೊಳಿಸಲಾರದೆ ಹೋದರು. ಅಲ್ಲಿ ತಡವಾದಷ್ಟೂ ಮಹಮ್ಮದ್ ಆಲಿಯ ಕೈ ಮೇಲಾಯಿತು. ಬ್ರಿಟಿಷರು ಹೆಚ್ಚು ಸೈನ್ಯ ಕಳಿಸಿದರು. 1751ರ ಅಂತ್ಯದ ವೇಳೆಗೆ ಮೈಸೂರು, ತಂಜಾವೂರು ಮತ್ತು ಮರಾಠರ ನೆರವೂ ದೊರಕಿತು. ತಿರುಚಿನಾಪಳ್ಳಿಯ ಮುತ್ತಿಗೆಯಲ್ಲಿ ನಿರತನಾಗಿದ್ದ ಚಂದಾ ಸಾಹೇಬನ ಗಮನವನ್ನು ಬೇರೆಡೆಗೆ ಸೆಳೆಯುವ ಉದ್ದೇಶದಿಂದ ಕೇವಲ ಇನ್ನೂರು ಮಂದಿ ಐರೋಪ್ಯರನ್ನೂ, ಮುನ್ನೂರು ಮಂದಿ ಭಾರತೀಯ ಸಿಪಾಯಿಗಳನ್ನೂ ಒಳಗೊಂಡ ಸೇನೆಯೊಂದು ಕ್ಲೈವನ ನೇತೃತ್ವದಲ್ಲಿ ಆರ್ಕಾಟಿಗೆ ಹೋದ 53 ದಿನಗಳ ಕಾಲದ ಕದನದ ಅನಂತರ ಆ ಸೇನೆ ಹಿಮ್ಮೆಟ್ಟಬೇಕಾಯಿತು. ಕ್ಲೈವನ ವಿಜಯದಿಂದ ಫ್ರೆಂಚರ ಸೇನೆಯ ಧೈರ್ಯ ಕುಗ್ಗಿತು. ಇಂಗ್ಲಿಷರು ಅಲ್ಲೂ ಗೆದ್ದರು. ಚಂದಾಸಾಹೇಬ್ ಸೆರೆಸಿಕ್ಕಿದ. ತಂಜಾವೂರಿನ ದೊರೆ ಅವನನ್ನು ಕೊಲ್ಲಿಸಿದ.

## ಉಲ್ಲೇಖಗಳು 
ವರ್ಗ:ಭಾರತೀಯ ಮುಸ್ಲಿಮರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿಸ್ಮಯಗಳ ದೇಶ ನಾರ್ವೆ

## ವಿಸ್ಮಯಗಳ ದೇಶ ನಾರ್ವೆ
ನಾರ್ವೆಯು ಉತ್ತರ ಯುರೋಪ್‌ನಲ್ಲಿ ಸ್ಕ್ಯಾಂಡಿನೇವಿಯಾದ ಪಶ್ಚಿಮ ಮತ್ತು ಉತ್ತರದ ಭಾಗವನ್ನು ಒಳಗೊಂಡಿದೆ, ಅಕ್ಷಾಂಶಗಳು 57° ಮತ್ತು 81° N , ಮತ್ತು ರೇಖಾಂಶಗಳು 4° ಮತ್ತು 32° E . ನಾರ್ವೆ ನಾರ್ಡಿಕ್ ದೇಶಗಳ ಉತ್ತರದ ತುದಿಯಾಗಿದೆ ಮತ್ತು ಸ್ವಾಲ್ಬಾರ್ಡ್ ಅನ್ನು ಸೇರಿಸಿದರೆ ಪೂರ್ವದ ಭಾಗವೂ ಆಗಿದೆ. ನಾರ್ವೆ ಯುರೋಪಿನ ಮುಖ್ಯ ಭೂಭಾಗದ ಉತ್ತರದ ತುದಿಯನ್ನು ಒಳಗೊಂಡಿದೆ. ಇಲ್ಲಿ ಹಲವಾರು ವಿಸ್ಮಯಗಳು ನಡೆಯುತ್ತದೆ ಹಾಗು ಜನರನ್ನು ತನ್ನೆಡೆಗೆ ಆಕರ್ಷಿಸುತ್ತದೆ.
## ವಿಸ್ಮಯಗಳು
ಸೂರ್ಯ ಮುಳುಗದ ನಾಡು ಎಂದು ಖ್ಯಾತಿ ಗಳಿಸಿರುವ ಉತ್ತರ ಧ್ರುವಕ್ಕೆ ಹತ್ತಿರದಲ್ಲಿರುವ ಭೂಮಿಯ ಕಟ್ಟಕಡೆಯ ದೇಶ ನಾರ್ವೆ. ನಾರ್ವೆ ಈ ಭೂಮಿಯ ಕಟ್ಟಕಡೆಯ ದೇಶ. ಭೂಮಿ ತನ್ನ ಅಕ್ಷದ ಮೇಲೆ ಸುತ್ತುವ ಉತ್ತರ ಧ್ರುವಕ್ಕೆ ಸಮೀಪದಲ್ಲಿದೆ ಈ ದೇಶ.
## ಮಧ್ಯ ರಾತ್ರಿಯ ಸೂರ್ಯ ಉದಯಿಸುವ ದೇಶ
ಈ ದೇಶ ತುಂಬಾ ಸುಂದರವಾದ ದೇಶ. ಉತ್ತರ ನಾರ್ವೆಯ ಹೇವರ್‌ಫೆಸ್ಟ್ ನಗರದಲ್ಲಿ, ಸೂರ್ಯ ಕೇವಲ 40 ನಿಮಿಷಗಳ ಕಾಲ ಮಾತ್ರ ಮುಳುಗುತ್ತಾನೆ. ಹಾಗಾಗಿ, ಇದನ್ನು ಮಧ್ಯರಾತ್ರಿಯ ಸೂರ್ಯ ಉದಯಿಸುವ ದೇಶ ಎಂದೂ ಕರೆಯುತ್ತಾರೆ. ಇಲ್ಲಿ ಕೇವಲ 40 ನಿಮಿಷಗಳು ಮಾತ್ರ ಕತ್ತಲೆ ಇರುತ್ತದೆ, ಉಳಿದ 23 ಗಂಟೆ 20 ನಿಮಿಷಗಳ ಕಾಲ ಈ ನಗರ ಬೆಳಕಿನಿಂದ ಕಂಗೊಳಿಸುತ್ತದೆ.
## ನಾರ್ವೆಯ ವಾತವರಣ ಸ್ಠಿತಿ-ಗತಿ
ಇಲ್ಲಿ ಬೇಸಿಗೆಯಲ್ಲೂ ಹಿಮ ಬೀಳುತ್ತದೆ. ಈ ದೇಶದಲ್ಲಿ ತುಂಬಾ ತಂಪಾದ ವಾತಾವರಣ ಇರುತ್ತದೆ. ವಿಶ್ವದ ಕೆಲವು ದೇಶಗಳಲ್ಲಿ, ಬೇಸಿಗೆಯಲ್ಲಿ ಉಷ್ಣತೆ 45 ರಿಂದ 50 ಡಿಗ್ರಿ ಇದ್ದರೆ, ಈ ದೇಶದಲ್ಲಿ ಬೇಸಿಗೆಯಲ್ಲೂ ಹಿಮಪಾತ ಇರುತ್ತದೆ. ಈ ಸಮಯದಲ್ಲಿ, ಇಲ್ಲಿನ ಉಷ್ಣತೆ ಶೂನ್ಯ ಡಿಗ್ರಿ ಇರುತ್ತದೆ. ಚಳಿಗಾಲದಲ್ಲಿ, ಇಲ್ಲಿನ ಉಷ್ಣತೆ ಮೈನಸ್ 45 ಡಿಗ್ರಿಗೆ ಇಳಿಯುತ್ತದೆ. ಇಲ್ಲಿನ ಸೌಂದರ್ಯ ಬೇರೆಯದ್ದೇ ಲೋಕವನ್ನೇ ಸೃಷ್ಟಿಸುತ್ತದೆ.ಇಲ್ಲಿ ಬೇಸಿಗೆಯಲ್ಲಿ ರಾತ್ರಿ ಇರುವುದಿಲ್ಲ. ಉತ್ತರ ಧ್ರುವಕ್ಕೆ ಹತ್ತಿರದಲ್ಲಿರುವುದರಿಂದ, ಇತರ ದೇಶಗಳಂತೆ ಪ್ರತಿದಿನ ಹಗಲು ಅಥವಾ ರಾತ್ರಿ ಇರುವುದಿಲ್ಲ. ಬದಲಾಗಿ, ಇಲ್ಲಿ ಆರು ತಿಂಗಳು ಹಗಲು ಮತ್ತು ಆರು ತಿಂಗಳು ರಾತ್ರಿ ಇರುತ್ತದೆ. ಚಳಿಗಾಲದಲ್ಲಿ, ಇಲ್ಲಿ ಸೂರ್ಯ ಉದಯಿಸುವುದಿಲ್ಲ, ಆದರೆ ಬೇಸಿಗೆಯಲ್ಲಿ, ಇಲ್ಲಿ ಸೂರ್ಯ ಮುಳುಗುವುದಿಲ್ಲ. ಜಗತ್ತಿನಾದ್ಯಂತ ಜನರು ಈ ದೇಶಕ್ಕೆ ಭೇಟಿ ನೀಡುತ್ತಾರೆ. 
## ನಾರ್ವೆಯ ಕಟ್ಟ ಕಡೆಯ ಹೆದ್ದಾರಿ
ಇಲ್ಲಿ ಒಬ್ಬಂಟಿಯಾಗಿ ಹೋಗುವುದನ್ನು ನಿಷೇಧಿಸಲಾಗಿದೆ. E-69 ಹೆದ್ದಾರಿ ಭೂಮಿಯ ತುದಿಗಳನ್ನು ನಾರ್ವೆಯೊಂದಿಗೆ ಸಂಪರ್ಕಿಸುತ್ತದೆ. ಈ ರಸ್ತೆ ವಿಶ್ವದ ಕೊನೆಯ ರಸ್ತೆಯಾಗಿದೆ. ನೀವು ಅಲ್ಲಿಗೆ ತಲುಪಿದಾಗ, ಎಲ್ಲಿಗೆ ಹೋಗಬೇಕೆಂದು ನಿಮಗೆ ತಿಳಿದಿರುವುದಿಲ್ಲ, ಏಕೆಂದರೆ ಅಲ್ಲಿಯೇ ಲೋಕ ಮುಗಿಯುತ್ತದೆ.ಈ ಹೆದ್ದಾರಿಯಲ್ಲಿ ಪ್ರಯಾಣಿಸಲು ಬಯಸಿದರೆ, ಒಬ್ಬಂಟಿಯಾಗಿ ಹೋಗುವುದನ್ನು ನಿಷೇಧಿಸಲಾಗಿದೆ. ಇಲ್ಲಿ, ಒಂದು ದೊಡ್ಡ ಗುಂಪಿನ ಜನರು ಮಾತ್ರ ಹೋಗಲು ಅವಕಾಶವಿದೆ. ಯಾವುದೇ ವ್ಯಕ್ತಿಯು ಒಬ್ಬಂಟಿಯಾಗಿ ಹೋಗಲು ಅಥವಾ ಈ ರಸ್ತೆಯಲ್ಲಿ ಒಬ್ಬಂಟಿಯಾಗಿ ವಾಹನ ಚಲಾಯಿಸಲು ಅನುಮತಿ ಇಲ್ಲ. ಇಲ್ಲಿ ಎಲ್ಲೆಡೆ ಹಿಮ ಇರುವುದರಿಂದ, ಒಬ್ಬಂಟಿಯಾಗಿ ಪ್ರಯಾಣಿಸುವುದರಿಂದ ದಾರಿ ತಪ್ಪುವ ಸಾಧ್ಯತೆ ಇರುವುದರಿಂದ ಒಂಟಿ ಪ್ರಯಾಣವನ್ನು ನಿಷೇಧಿಸಲಾಗಿದೆ. ಈ ಸ್ಥಳದಲ್ಲಿ ಸೂರ್ಯಾಸ್ತ ಮತ್ತು ಧ್ರುವಪ್ರಭೆಯನ್ನು ನೋಡುವುದು ಒಂದು ಅದ್ಭುತ ಅನುಭವ. ಹಲವು ವರ್ಷಗಳ ಹಿಂದೆ ಇಲ್ಲಿ ಮೀನು ವ್ಯಾಪಾರ ಇತ್ತು ಎಂದು ಹೇಳಲಾಗುತ್ತದೆ, ಆದರೆ ಕ್ರಮೇಣ ದೇಶ ಅಭಿವೃದ್ಧಿ ಹೊಂದುತ್ತಾ ಪ್ರವಾಸಿಗರು ಇಲ್ಲಿಗೆ ಬರಲು ಪ್ರಾರಂಭಿಸಿದರು. ಈಗ ಪ್ರವಾಸಿಗರಿಗೆ ಇಲ್ಲಿ ತಂಗಲು ಹೋಟೆಲ್‌ಗಳು ಮತ್ತು ರೆಸ್ಟೋರೆಂಟ್‌ಗಳ ಸೌಲಭ್ಯವೂ ಲಭ್ಯವಿದೆ.
## ಉಲ್ಲೇಖ
* 
* 

ವರ್ಗ:ನಾರ್ವೆ
ವರ್ಗ:ನಾರ್ವೆ ಪ್ರವಾಸಿ ಆಕರ್ಷಣೆಗಳು
ಲಾಂಗ್ಇಯರ್ಬೈನ್

## ಲಾಂಗ್‌ಇಯರ್‌ಬೈನ್
ಲಾಂಗ್ಇಯರ್ಬೈನ್ ನಾರ್ವೆಯಲ್ಲಿದೆ. (ಅರ್ಬನ್ ಈಸ್ಟ್ ನಾರ್ವೇಜಿಯನ್:ಸ್ಥಳೀಯವಾಗಿ "ಲಾಂಗ್‌ಇಯರ್ ಟೌನ್") ವಿಶ್ವದ ಉತ್ತರ ಮತ್ತು ೧೦೦೦ ಜನಸಂಖ್ಯೆ ಇರುವ ಪ್ರದೇಶ, ಉತ್ತರದ  ರಾಜಧಾನಿ. ಸ್ವಾಲ್ಬಾರ್ಡ್‌ನ ಅತಿ ದೊಡ್ಡ ಜನವಸತಿ ಪ್ರದೇಶ.ಇಲ್ಲಿ ಜನರ ಸಾವು ಮತ್ತು ಅಂತ್ಯ ಸಂಸ್ಕಾರಕ್ಕೆ ಅವಕಾಶವಿಲ್ಲ.

## ಅಂತ್ಯ ಸಂಸ್ಕಾರವಿಲ್ಲದ ಜಾಗ,ಕಾರಣ
ಈ ಸ್ಥಳವು ನಾರ್ವೆಯ ಲಾಂಗ್‌ಇಯರ್‌ಬೈನ್‌ನಲ್ಲಿದೆ. ಇಲ್ಲಿ ಕೊನೆಯ ಸಾವು 1917 ರಲ್ಲಿ ಸಂಭವಿಸಿತು. ಅಂದಿನಿಂದ ಇಲ್ಲಿ ಒಬ್ಬರೂ ಸತ್ತಿಲ್ಲ.ನಾರ್ವೆಯ ಲಾಂಗ್‌ಇಯರ್‌ಬೈನ್‌ನಲ್ಲಿ ತೀವ್ರ ಚಳಿ ಇರುತ್ತದೆ. ಮೇ ನಿಂದ ಜುಲೈವರೆಗೆ ಇಲ್ಲಿ ಸೂರ್ಯ ಮುಳುಗುವುದೇ ಇಲ್ಲ. ಸತತ 76 ಸೂರ್ಯೋದಯವಿದೆ. ಅಂದರೆ ಇಷ್ಟು ದಿನ ಇಲ್ಲಿ ರಾತ್ರಿಯೇ ಆಗಲ್ಲ. ಈ ಮಧ್ಯೆ, ಇಲ್ಲಿ ತುಂಬಾ ಚಳಿ, ಆದ್ದರಿಂದ ಈ ಸ್ಥಳದಲ್ಲಿ ಜನರು ಸಾಯುವುದನ್ನು ಸರ್ಕಾರ ನಿಷೇಧಿಸಿದೆ.ಇಲ್ಲಿ ಒಬ್ಬರು ಸತ್ತರೆ, ಸಮಾಧಿ ಮಾಡಿದ ನಂತರ ದೇಹವು ಕೊರೆಯುವ ಚಳಿಯಿಂದ ಕೊಳೆಯುವುದಿಲ್ಲ ಮತ್ತು ಮಣ್ಣಾಗುವುದಿಲ್ಲ. ಅಂತಹ ಪರಿಸ್ಥಿತಿಯಲ್ಲಿ, ಮೃತ ದೇಹವು ಶತಮಾನಗಳವರೆಗೆ ಹಾಗೆಯೇ ಮಲಗಿರುತ್ತದೆ. 1917 ರಲ್ಲಿ ಒಬ್ಬ ವ್ಯಕ್ತಿ ಇನ್ಫ್ಲುಯೆನ್ಸ್ ನಿಂದ ನಿಧನರಾದರು. ಅಲ್ಲಿ ಚಳಿ ಎಷ್ಟಿದೆ ಎಂದರೆ ಇಲ್ಲಿಯವರೆಗೂ ಮೃತ ದೇಹ ಹಾಗೆಯೇ ಇದೆ. ಆದ್ದರಿಂದ, ಇನ್ಫ್ಲುಯೆನ್ಸ್ ವೈರಸ್ಗಳು ದೇಹದಲ್ಲಿ ಇರುತ್ತವೆ. ಆ ನಂತರ ಇಲ್ಲಿ ಸಾವನ್ನು ಸರ್ಕಾರ ನಿಷೇಧಿಸಿತು.ಇನ್ನು ಈ ಸ್ಥಳದಲ್ಲಿ ಮರಣವನ್ನು ನಿಷೇಧಿಸಿದಾಗಿನಿಂದ, ಜನರು ಸಾಯುವ ಮೊದಲು ಒಂದು ಸ್ಥಳದಿಂದ ಮತ್ತೊಂದು ಸ್ಥಳಕ್ಕೆ ಸ್ಥಳಾಂತರವಾಗುತ್ತಾರೆ. ಇಲ್ಲಿ ವಾಸಿಸುವ ವ್ಯಕ್ತಿಯೊಬ್ಬರು ಅನಾರೋಗ್ಯಕ್ಕೆ ಒಳಗಾಗಿದ್ದರೆ, ಅವರನ್ನು ತಕ್ಷಣವೇ ಬೇರೆ ಸ್ಥಳಕ್ಕೆ ಕಳುಹಿಸುವುದಿಲ್ಲ. ಆ ಸ್ಥಳದಲ್ಲಿ ಆ ವ್ಯಕ್ತಿಯನ್ನು ಆರಿಸಿಕೊಳ್ಳಿ. ಹಾಗೆ ಆ ವ್ಯಕ್ತಿ ಸತ್ತರೆ ಅಲ್ಲಿಯೇ ಅಂತ್ಯಸಂಸ್ಕಾರವನ್ನೂ ಮಾಡುತ್ತಾರೆ.
## ಹವಾಮಾನ
ಸ್ವಾಲ್ಬಾರ್ಡ್‌ನ ಹವಾಮಾನವು ಧ್ರುವೀಯ ಟಂಡ್ರಾ ಹವಾಮಾನವಾಗಿದೆ (ಕೊಪ್ಪೆನ್: ET), ಇದು ಉತ್ತರ ಅಟ್ಲಾಂಟಿಕ್ ಪ್ರವಾಹದಿಂದ ಹದಗೊಳಿಸಲ್ಪಟ್ಟಿದೆ. ಸ್ವಾಲ್ಬಾರ್ಡ್‌ನ ಪಶ್ಚಿಮ ಕರಾವಳಿಯು ದ್ವೀಪಸಮೂಹದ ಅತ್ಯಂತ ಬೆಚ್ಚಗಿನ ಮತ್ತು ಆರ್ದ್ರ ಭಾಗವಾಗಿದೆ (ಕರಡಿ ದ್ವೀಪವನ್ನು ಹೊರತುಪಡಿಸಿ). ಇದು ದಕ್ಷಿಣದಿಂದ ಸೌಮ್ಯ ಮತ್ತು ಆರ್ದ್ರ ಗಾಳಿ ಮತ್ತು ಉತ್ತರದಿಂದ ತಂಪಾದ ಗಾಳಿಯ ಸಂಗಮದಿಂದ ಉಂಟಾಗುತ್ತದೆ. ಲಾಂಗ್‌ಇಯರ್‌ಬೈನ್ ಸಾಮಾನ್ಯವಾಗಿ ಆರ್ಕ್ಟಿಕ್ ವೃತ್ತದೊಳಗಿನ ಇತರ ವಸಾಹತುಗಳಿಗಿಂತ ಕಡಿಮೆ ಆರ್ದ್ರತೆಯನ್ನು ಹೊಂದಿರುತ್ತದೆ. ಲಾಂಗ್‌ಇಯರ್‌ಬೈನ್‌ನಲ್ಲಿ ಏಪ್ರಿಲ್ 18 ರಿಂದ ಆಗಸ್ಟ್ 23 ರವರೆಗೆ (127 ದಿನಗಳು) ಮಧ್ಯರಾತ್ರಿಯ ಸೂರ್ಯನ ಬೆಳಕು, ಅಕ್ಟೋಬರ್ 27 ರಿಂದ ಫೆಬ್ರವರಿ 15 ರವರೆಗೆ (111 ದಿನಗಳು) ಧ್ರುವ ರಾತ್ರಿ ಮತ್ತು ನವೆಂಬರ್ 13 ರಿಂದ ಜನವರಿ 29 ರವರೆಗೆ ನಾಗರಿಕ ಧ್ರುವ ರಾತ್ರಿ ಇರುತ್ತದೆ. ಆದಾಗ್ಯೂ, ಪರ್ವತಗಳಿಂದ ಬರುವ ನೆರಳಿನ ಕಾರಣ, ಲಾಂಗ್‌ಇಯರ್‌ಬೈನ್‌ನಲ್ಲಿ ಮಾರ್ಚ್ 8 ರವರೆಗೆ ಸೂರ್ಯ ಗೋಚರಿಸುವುದಿಲ್ಲ.ಹಿಮವು ಸಾಮಾನ್ಯವಾಗಿ ನವೆಂಬರ್ ನಿಂದ ಮಾರ್ಚ್ ವರೆಗೆ ಪಟ್ಟಣವನ್ನು ಆವರಿಸುತ್ತದೆ. ಲಾಂಗ್‌ಇಯರ್‌ಬೈನ್‌ನಲ್ಲಿ ಇದುವರೆಗೆ ದಾಖಲಾದ ಅತ್ಯಂತ ಬೆಚ್ಚಗಿನ ತಾಪಮಾನವು ಜುಲೈ 2020 ರಲ್ಲಿ 21.7 °C (71.1 °F) ಆಗಿತ್ತು ಮತ್ತು ಮಾರ್ಚ್ 1986 ರಲ್ಲಿ ಅತ್ಯಂತ ಶೀತ −46.3 °C (−51.3 °F) ಆಗಿತ್ತು. ಇತ್ತೀಚಿನ ದಶಕಗಳಲ್ಲಿ ವೇಗವಾಗಿ ಬೆಚ್ಚಗಾಗುವ ಸ್ಥಳಗಳಲ್ಲಿ ಸ್ವಾಲ್ಬಾರ್ಡ್ ಮತ್ತು ಲಾಂಗ್‌ಇಯರ್‌ಬೈನ್ ಸೇರಿವೆ. 1991–2020 ರ ಸರಾಸರಿಗಳು 1961–1990 ರಿಂದ ಲಾಂಗ್‌ಇಯರ್‌ಬೈನ್‌ನಲ್ಲಿ ಸರಾಸರಿ ವಾರ್ಷಿಕ ತಾಪಮಾನವು 3.6 °C (6.5 °F) ಹೆಚ್ಚಾಗಿದೆ ಎಂದು ತೋರಿಸುತ್ತದೆ. ಸಮುದ್ರದ ಮೇಲ್ಮೈ ತಾಪಮಾನವು ಬೆಚ್ಚಗಾಗುತ್ತಿದ್ದಂತೆ, ಸುತ್ತಮುತ್ತಲಿನ ನೀರಿನಲ್ಲಿ ಮಂಜುಗಡ್ಡೆಯ ರಚನೆಯು ಹೆಚ್ಚು ಸಮಯ ತೆಗೆದುಕೊಳ್ಳುತ್ತದೆ ಮತ್ತು ಆದ್ದರಿಂದ ವಿಶೇಷವಾಗಿ ಧ್ರುವ ರಾತ್ರಿಯ ಅಡಿಯಲ್ಲಿ ಚಳಿಗಾಲದ ಆರಂಭದಲ್ಲಿ ಕಡಿಮೆ ಹಿಮದ ಋತುವಿನಿಂದಾಗಿ ವೇಗವಾಗಿ ಬೆಚ್ಚಗಾಗುತ್ತದೆ.2021 ರ ಹೊತ್ತಿಗೆ, ಲಾಂಗ್‌ಇಯರ್‌ಬೈನ್ ವಿಶ್ವದಲ್ಲೇ ಅತ್ಯಂತ ವೇಗವಾಗಿ ಬೆಚ್ಚಗಾಗುವ ಪಟ್ಟಣವಾಗಿದೆ.
 
## ಉಲ್ಲೇಖ
* 
* 

ವರ್ಗ:ನಾರ್ವೆ
ಚೆಲುವರಾಜ್ ಡಿಸೋಜಾ

alt=I used to show this picture was cheluvaraj Dsoza's|thumb|cheluvaraj Dsoza photo

## ಚೆಲುವರಾಜ್ ಡಿಸೋಜಾ 
**ಚೆಲುವರಾಜ್ ಡಿಸೋಜಾ** (Cheluvaraj Dsoza) ಕನ್ನಡದ ಬಹುಮುಖ ಪ್ರತಿಭೆ. ಇವರು ಹಾಸನ ಜಿಲ್ಲೆಯ ಚನ್ನರಾಯಪಟ್ಟಣಕ್ಕೆ ಸೇರಿದವರು, ತಮ್ಮ ನೂರಾರು ಕವನ ಮತ್ತು ಕವಿತೆಗಳ ಮೂಲಕ ಸಾಮಾಜಿಕ ಅಸಮಾನತೆಯ ವಿರುದ್ಧ ತಿಳಿಸುತ್ತಾ ಬಂದಿದ್ದಾರೆ, ತಮ್ಮ ಬರಹಗಳ ಮೂಲಕ ಸಾಮಾಜಿಕ ಜಾಗೃತಿ ಮತ್ತು ನೈಜತೆಯನ್ನು ಒಳಗೊಂಡ ಹತ್ತಕ್ಕೂ ಹೆಚ್ಚು ಕಥೆಗಳನ್ನು ರಚಿಸಿ ಪ್ರಕಟಿಸಿದ್ದಾರೆ, ಸಾಮಾಜಿಕ ಜಾಲತಾಣಗಳಲ್ಲಿ ಸರಿ ತಪ್ಪುಗಳನ್ನು ಚರ್ಚೆ ಮತ್ತು ವಿಮರ್ಶೆ ಮಾಡುವುದು ಹಾಗೂ ಚಿತ್ರ ಕಲೆಯಲ್ಲೂ ತೊಡಗಿಸಿಕೊಂಡಿದ್ದಾರೆ.

## ಸಾಹಿತ್ಯ ಮತ್ತು ಕಥೆಗಾರಿಕೆ 
ಚೆಲುವರಾಜ್ ಡಿಸೋಜಾ ಅವರು ತಮ್ಮ ಬರಹಗಳಲ್ಲಿ ಸಾಮಾಜಿಕ ಜಾಗೃತಿ, ಮಾನವೀಯ ಮೌಲ್ಯಗಳು ಮತ್ತು ಜೀವನದ ನೈಜತೆಯೊಂದಿಗಿನ ಸಂಬಂಧವನ್ನು ಸ್ಪಷ್ಟವಾಗಿ ಪ್ರತಿಬಿಂಬಿಸುತ್ತಾರೆ.

ಅವರು ಪ್ರತಿಲಿಪಿ (Pratilipi) ಪ್ಲಾಟ್‌ಫಾರ್ಮ್‌ನಲ್ಲಿ **ದೃಢ ನಿಗಧಾರ** ಮತ್ತು **ಮೂಕ ನಾಯಕ, ನಡುರಾತ್ರಿಯ ಪಯಣ,ಬಲಿಂದರ್, ಅಸ್ವಸ್ಥ, ಕುರೂಪಿ, ಒಂದೊಮ್ಮೆ ಮೌನವಾಗಿಬಿಟ್ಟೆ, ಫ್ಲಾಟ್ ನಂ 5/2** ಎಂಬ ಸಣ್ಣ ಕಥೆಗಳನ್ನು ಪ್ರಕಟಿಸಿದ್ದಾರೆ.ಈ ಕಥೆಗಳು ಗ್ರಾಮೀಣ ಜೀವನದ ನವಲುಗಳು, ಸಸ್ಪೆನ್ಸ್ ಥ್ರಿಲ್ಲರ್ ಮತ್ತು ಸಾಮಾಜಿಕ ಅಸಮಾನತೆಯ ಕುರಿತ ಬಗೆಯು ಚರ್ಚೆಗೆ ತರುತ್ತವೆ.

ಅವರು YourQuote ಪ್ಲಾಟ್‌ಫಾರ್ಮ್‌ಲ್ಲೂ ತಮ್ಮ ಕವನಗಳು ಮತ್ತು ಚಿಂತನಾತ್ಮಕ ಬರಹಗಳನ್ನು ಪ್ರಕಟಿಸುತ್ತಾರೆ.

## ಚಿತ್ರಕಲೆ 
ಪೆನ್ಸಿಲ್ ಡ್ರಾಯಿಂಗ್ ಮಾಡುವಲ್ಲಿ ನಿಸಿಮರು, ಇವರು ವಿರಾಟ್ ಕೊಹ್ಲಿ, ವಿಷ್ಣು ವರ್ಧನ್, ಉಪೇಂದ್ರ, ದರ್ಶನ್, ದ್ರೌಪದಿ ಮುರ್ಮು ಸೇರಿದಂತೆ ನೂರಕ್ಕೂ ಹೆಚ್ಚಿನ ಚಿತ್ರಕಲೆಯನ್ನು ಬಿಡಿಸಿ ಸಾಮಾಜಿಕ ಜಾಲತಾಣಗಳಲ್ಲಿ ಪ್ರಕಟಿಸಿದ್ದಾರೆ.

## ಹೆಚ್ಚಿನ ಮಾಹಿತಿಗೆ 
ಚೆಲುವರಾಜ್ ಡಿಸೋಜಾ ಕುರಿತು ಹೆಚ್ಚಿನ ಮಾಹಿತಿಗಾಗಿ ಈ ಲಿಂಕ್‌ ನೋಡಿ:  

## ಉಲ್ಲೇಖಗಳು
ಔಪಚಾರಿಕ ಶಬ್ದಾರ್ಥಶಾಸ್ತ್ರ (ಫಾರ್ಮಲ್ ಸಿಮ್ಯಾಂಟಿಕ್ಸ್) (ಸಹಜ ಭಾಷೆ)

**ಔಪಚಾರಿಕ ಶಬ್ದಾರ್ಥಶಾಸ್ತ್ರವು** ತರ್ಕ, ಗಣಿತ ಮತ್ತು ಸೈದ್ಧಾಂತಿಕ ಕಂಪ್ಯೂಟರ್ ವಿಜ್ಞಾನದಿಂದ ಔಪಚಾರಿಕ ಪರಿಕಲ್ಪನೆಗಳನ್ನು ಬಳಸಿಕೊಂಡು ಸಹಜ ಭಾಷೆಗಳಲ್ಲಿ ವ್ಯಾಕರಣದ ಅರ್ಥದ ಅಧ್ಯಯನವಾಗಿದೆ. ಇದು ಅಂತರಶಿಸ್ತೀಯ ಕ್ಷೇತ್ರವಾಗಿದ್ದು, ಕೆಲವೊಮ್ಮೆ ಭಾಷಾಶಾಸ್ತ್ರ ಮತ್ತು ಭಾಷಾ ತತ್ವಶಾಸ್ತ್ರ ಎರಡರ ಉಪಕ್ಷೇತ್ರವೆಂದು ಪರಿಗಣಿಸಲಾಗುತ್ತದೆ. ಇದು ಭಾಷಾ ಅಭಿವ್ಯಕ್ತಿಗಳ ಅರ್ಥವೇನು ಎಂದು ತಿಳಿಸುವುದರ ಜೊತೆಗೆ ಅವುಗಳ ಅರ್ಥಗಳು ಅವುಗಳ ಭಾಗಗಳ ಅರ್ಥಗಳಿಂದ ಹೇಗೆ ಸಂಯೋಜಿಸಲ್ಪಟ್ಟಿವೆ ಎಂಬುದರ ವಿವರಣೆಯನ್ನು ಒದಗಿಸುತ್ತದೆ. ಔಪಚಾರಿಕ ಶಬ್ದಾರ್ಥಶಾಸ್ತ್ರದ ವಿಷಯವನ್ನು ಸಹಜ ಭಾಷೆಗಳ ವ್ಯಾಕರಣಗಳ ಶಬ್ದಾರ್ಥದ ಘಟಕಗಳನ್ನು ಹಿಮ್ಮುಖ-ಎಂಜಿನಿಯರಿಂಗ್ ಎಂದು ಪರಿಗಣಿಸಬಹುದು.

## ಅವಲೋಕನ 
ಔಪಚಾರಿಕ ಶಬ್ದಾರ್ಥಶಾಸ್ತ್ರವು ಸಹಜ ಭಾಷಾ ಅಭಿವ್ಯಕ್ತಿಗಳ ಸೂಚನೆ (ಡಿನೊಟೇಶನ್) ಗಳನ್ನು ಅಧ್ಯಯನ ಮಾಡುತ್ತದೆ. ಉನ್ನತ ಮಟ್ಟದ ಕಾಳಜಿಗಳಲ್ಲಿ ಸಂಯೋಜನೆ, ಉಲ್ಲೇಖ ಮತ್ತು ಅರ್ಥದ ಸ್ವರೂಪ ಸೇರಿವೆ. ಪ್ರಮುಖ ವಿಷಯ ಕ್ಷೇತ್ರಗಳಲ್ಲಿ ವ್ಯಾಪ್ತಿ, ವಿಧಾನ, ಬಾಂಧವ್ಯ, ಕಾಲ ಮತ್ತು ಅಂಶಗಳು ಸೇರಿವೆ. ಅರ್ಥಶಾಸ್ತ್ರವು ಪ್ರಾಯೋಗಿಕತೆ (ಪ್ರ್ಯಾಗ್ಮಾಟಿಕ್ಸ್) ಯಿಂದ ಭಿನ್ನವಾಗಿದೆ, ಇದು ಪರಸ್ಪರ ಕ್ರಿಯೆ ಮತ್ತು ಸಂವಹನ ಉದ್ದೇಶದಿಂದ ಉದ್ಭವಿಸುವ ಅರ್ಥದ ಅಂಶಗಳನ್ನು ಒಳಗೊಂಡಿದೆ.

ಔಪಚಾರಿಕ ಶಬ್ದಾರ್ಥಶಾಸ್ತ್ರವು ಅಂತರಶಿಸ್ತೀಯ ಕ್ಷೇತ್ರವಾಗಿದ್ದು, ಇದನ್ನು ಭಾಷಾಶಾಸ್ತ್ರ ಮತ್ತು ತತ್ವಶಾಸ್ತ್ರ ಎರಡರ ಉಪಕ್ಷೇತ್ರವಾಗಿ ಪರಿಗಣಿಸಲಾಗುತ್ತದೆ, ಆದರೆ ಕಂಪ್ಯೂಟರ್ ವಿಜ್ಞಾನ, ಗಣಿತ ತರ್ಕ ಮತ್ತು ಅರಿವಿನ ಮನೋವಿಜ್ಞಾನದ ಕೆಲಸಗಳನ್ನು ಸಹ ಇದು ಸಂಯೋಜಿಸುತ್ತದೆ. ತತ್ವಶಾಸ್ತ್ರದೊಳಗೆ, ಔಪಚಾರಿಕ ಶಬ್ದಾರ್ಥಶಾಸ್ತ್ರಜ್ಞರು ಸಾಮಾನ್ಯವಾಗಿ ಪ್ಲಾಟೋನಿಸ್ಟಿಕ್ ಆಂಟಾಲಜಿ ಮತ್ತು ಅರ್ಥದ ಬಾಹ್ಯವಾದಿ ದೃಷ್ಟಿಕೋನವನ್ನು ಅಳವಡಿಸಿಕೊಳ್ಳುತ್ತಾರೆ.  ಭಾಷಾಶಾಸ್ತ್ರದೊಳಗೆ, ಭಾಷಾ ಅರಿವಿನ ಅಧ್ಯಯನದ ಭಾಗವಾಗಿ ಔಪಚಾರಿಕ ಶಬ್ದಾರ್ಥಗಳನ್ನು ನೋಡುವುದು ಸಾಮಾನ್ಯವಾಗಿ ಹೆಚ್ಚಿದೆ. ಪರಿಣಾಮವಾಗಿ, ತತ್ವಜ್ಞಾನಿಗಳು ಪರಿಕಲ್ಪನಾತ್ಮಕ ಸಮಸ್ಯೆಗಳಿಗೆ ಹೆಚ್ಚಿನ ಒತ್ತು ನೀಡುತ್ತಾರೆ, ಆದರೆ ಭಾಷಾಶಾಸ್ತ್ರಜ್ಞರು ಸಿಂಟ್ಯಾಕ್ಸ್-ಸೆಮ್ಯಾಂಟಿಕ್ಸ್ ಇಂಟರ್ಫೇಸ್ ಮತ್ತು ಅಡ್ಡ-ಭಾಷಾ ವ್ಯತ್ಯಾಸದ ಮೇಲೆ ಕೇಂದ್ರೀಕರಿಸುವ ಸಾಧ್ಯತೆ ಹೆಚ್ಚಿದೆ.  

## ಕೇಂದ್ರೀಯ ಪರಿಕಲ್ಪನೆಗಳು 
### ಸತ್ಯದ ಪರಿಸ್ಥಿತಿಗಳು
ಔಪಚಾರಿಕ ಶಬ್ದಾರ್ಥಶಾಸ್ತ್ರ (ನೈಸರ್ಗಿಕ ಭಾಷೆ)

### ಸತ್ಯದ ಪರಿಸ್ಥಿತಿಗಳು (ಟ್ರೂತ್ ಕಂಡೀಷನ್ ಗಳು) 
ಒಂದು ಭಾಷೆಯ ಅಭಿವ್ಯಕ್ತಿಗಳನ್ನು ಹೇಗೆ ಅರ್ಥೈಸಿಕೊಳ್ಳಬೇಕೆಂದು ನಿಮಗೆ ತಿಳಿದಾಗ ನಿಮಗೆ ಏನು ಗೊತ್ತು ಎಂಬುದು ಔಪಚಾರಿಕ ಶಬ್ದಾರ್ಥಶಾಸ್ತ್ರದ ಮೂಲಭೂತ ಪ್ರಶ್ನೆಯಾಗಿದೆ. ಒಂದು ವಾಕ್ಯದ ಅರ್ಥವನ್ನು ತಿಳಿದುಕೊಳ್ಳಲು ಅದರ ಸತ್ಯದ ಸ್ಥಿತಿಗತಿಗಳನ್ನು ತಿಳಿದುಕೊಳ್ಳಬೇಕು ಅಥವಾ ಬೇರೆ ರೀತಿಯಲ್ಲಿ ಹೇಳುವುದಾದರೆ ಆ ವಾಕ್ಯ ನಿಜವಾಗಬೇಕಾದರೆ ಜಗತ್ತು ಹೇಗಿರಬೇಕು ಎಂದು ತಿಳಿದುಕೊಳ್ಳಬೇಕು ಎಂಬುದು ಒಂದು ಸಾಮಾನ್ಯವಾದ ಊಹೆ. ಉದಾಹರಣೆಗೆ, "ನ್ಯಾನ್ಸಿ ಸ್ಮೋಕ್ಸ್" ಎಂಬ ಇಂಗ್ಲಿಷ್ ವಾಕ್ಯದ ಅರ್ಥವನ್ನು ತಿಳಿಯಲು, ನ್ಯಾನ್ಸಿ ಎಂಬ ವ್ಯಕ್ತಿ ಸಿಗರೇಟ್ ಸೇದಿದಾಗ ಅದು ನಿಜ ಎಂದು ತಿಳಿಯುತ್ತದೆ .  

ಆದಾಗ್ಯೂ, ಔಪಚಾರಿಕ ಶಬ್ದಾರ್ಥಶಾಸ್ತ್ರಕ್ಕೆ ಸಂಬಂಧಿಸಿದ ಅನೇಕ ಪ್ರಸ್ತುತ ವಿಧಾನಗಳು ಸತ್ಯ-ಸ್ಥಿತಿ (ಟ್ರೂತ್-ಕಂಡೀಷನ್) ಗಳಿಗಿಂತ ಅರ್ಥಕ್ಕೆ ಹೆಚ್ಚಿನ ಮಹತ್ವವಿದೆ ಎಂದು ಪ್ರತಿಪಾದಿಸುತ್ತವೆ.  ಜಿಜ್ಞಾಸೆಯ (ಇನ್ಕ್ವಿಸಿಟಿವ್) ಶಬ್ದಾರ್ಥಶಾಸ್ತ್ರದ ಔಪಚಾರಿಕ ಶಬ್ದಾರ್ಥ ಚೌಕಟ್ಟಿನಲ್ಲಿ, ಒಂದು ವಾಕ್ಯದ ಅರ್ಥವನ್ನು ತಿಳಿದುಕೊಳ್ಳಲು ಅದು ಯಾವ ಸಮಸ್ಯೆಗಳನ್ನು (ಅಂದರೆ ಪ್ರಶ್ನೆಗಳನ್ನು) ಹುಟ್ಟುಹಾಕುತ್ತದೆ ಎಂಬುದನ್ನು ತಿಳಿದುಕೊಳ್ಳುವ ಅಗತ್ಯವಿದೆ. ಉದಾಹರಣೆಗೆ "ನ್ಯಾನ್ಸಿ ಧೂಮಪಾನ ಮಾಡುತ್ತಾಳೆ, ಆದರೆ ಅವಳು ಕುಡಿಯುತ್ತಾಳೆಯೇ?" ಎಂಬುದು ಹಿಂದಿನ ಉದಾಹರಣೆಯಂತೆಯೇ ಸತ್ಯ-ಷರತ್ತುಬದ್ಧ ಮಾಹಿತಿಯನ್ನು ತಿಳಿಸುತ್ತದೆ. ಆದರೆ ನ್ಯಾನ್ಸಿ ಕುಡಿಯುತ್ತಾಳೆಯೇ ಅಥವಾ ಇಲ್ಲವೇ? ಎಂಬ ಪ್ರಶ್ನೆಯನ್ನು ಸಹ ಹುಟ್ಟುಹಾಕುತ್ತದೆ.  ಇತರ ವಿಧಾನಗಳು ಸತ್ಯದ ಷರತ್ತುಬದ್ಧತೆಯ ಪರಿಕಲ್ಪನೆಯನ್ನು ಸಾಮಾನ್ಯೀಕರಿಸುತ್ತವೆ ಅಥವಾ ಅದನ್ನು ಎಪಿಫಿನೋಮಿನಲ್ ಎಂದು ಪರಿಗಣಿಸುತ್ತವೆ. ಉದಾಹರಣೆಗೆ, ಡೈನಾಮಿಕ್ ಸಿಮ್ಯಾಂಟಿಕ್ಸ್‌ನಲ್ಲಿ, ಒಂದು ವಾಕ್ಯದ ಅರ್ಥವನ್ನು ತಿಳಿದುಕೊಳ್ಳುವುದು ಎಂದರೆ ಅದು ಒಂದು ಸಂದರ್ಭವನ್ನು ಹೇಗೆ ನವೀಕರಿಸುತ್ತದೆ ಎಂಬುದನ್ನು ತಿಳಿದುಕೊಳ್ಳುವುದಕ್ಕೆ ಸಮಾನವಾಗಿರುತ್ತದೆ.  ಪರಿಕಲ್ಪನೆಗಳನ್ನು ನಿರ್ಮಿಸುವ ಸೂಚನೆಗಳಾಗಿ ಪಿಯೆಟ್ರೋಸ್ಕಿ ಅರ್ಥಗಳನ್ನು ಪರಿಗಣಿಸುತ್ತಾರೆ. 

### ಸಂಯೋಜನೆ (ಕಾಂಪೊಜ಼ಿಷನಾಲಿಟಿ) 
ಔಪಚಾರಿಕ ಶಬ್ದಾರ್ಥಶಾಸ್ತ್ರದಲ್ಲಿ ಸಂಯೋಜನೆಯ ತತ್ವವು ಮೂಲಭೂತ ಊಹೆಯಾಗಿದೆ. ಈ ತತ್ವವು ಸಂಕೀರ್ಣ ಅಭಿವ್ಯಕ್ತಿ (ಕಾಂಪ್ಲೆಕ್ಷ್ ಎಕ್ಸ್ ಪ್ರೆಶನ್ ಗಳು)ಯ ಸೂಚನೆ (ಡಿನೊಟೇಶನ್)ಯು ಅದರ ಭಾಗಗಳ ಸೂಚನೆಗಳು ಮತ್ತು ಅವುಗಳ ಸಂಯೋಜನೆಯ ವಿಧಾನದಿಂದ ನಿರ್ಧರಿಸಲ್ಪಡುತ್ತದೆ ಎಂದು ಹೇಳುತ್ತದೆ. ಉದಾಹರಣೆಗೆ, "ನ್ಯಾನ್ಸಿ ಸ್ಮೋಕ್ಸ್" ಎಂಬ ಇಂಗ್ಲಿಷ್ ವಾಕ್ಯದ ಸೂಚನೆಯು "ನ್ಯಾನ್ಸಿ"ಯ ಅರ್ಥ, "ಸ್ಮೋಕ್ಸ್" ನ ಸೂಚನೆ ಮತ್ತು ಯಾವುದೇ ಶಬ್ದಾರ್ಥದ ಕಾರ್ಯಾಚರಣೆಗಳು ವಿಷಯಗಳ ಅರ್ಥಗಳನ್ನು ಆಖ್ಯಾತ (ಪ್ರಿಡಿಕೇಟ್) ಗಳ ಅರ್ಥಗಳೊಂದಿಗೆ ಸಂಯೋಜಿಸುತ್ತವೆ ಎಂಬುದರ ಮೂಲಕ ನಿರ್ಧರಿಸಲ್ಪಡುತ್ತದೆ. ಸರಳೀಕೃತ ಶಬ್ದಾರ್ಥ ವಿಶ್ಲೇಷಣೆಯಲ್ಲಿ, "ನ್ಯಾನ್ಸಿ" ನ್ಯಾನ್ಸಿಯನ್ನೇ ಸೂಚಿಸುತ್ತದೆ ಎಂದು ಹೇಳುವ ಮೂಲಕ ಈ ಕಲ್ಪನೆಯನ್ನು ಔಪಚಾರಿಕಗೊಳಿಸಲಾಗುತ್ತದೆ. ಆದರೆ "ಧೂಮಪಾನ" ಎಂಬುದು ಕೆಲವು ಪ್ರತ್ಯೇಕ *x ಅನ್ನು* ವಾದವಾಗಿ ತೆಗೆದುಕೊಳ್ಳುವ ಮತ್ತು *x* ನಿಜವಾಗಿಯೂ ಧೂಮಪಾನ ಮಾಡಿದರೆ "true" ಎಂಬ ಸತ್ಯ ಮೌಲ್ಯವನ್ನು ಹಿಂದಿರುಗಿಸುವ ಕಾರ್ಯವನ್ನು ಸೂಚಿಸುತ್ತದೆ. "ನ್ಯಾನ್ಸಿ" ಮತ್ತು "ಸ್ಮೋಕ್ಸ್" ಪದಗಳು ಫಂಕ್ಷನ್ ಅಪ್ಲಿಕೇಶನ್ ಮೂಲಕ ಶಬ್ದಾರ್ಥವಾಗಿ ಸಂಯೋಜಿಸಲ್ಪಟ್ಟಿವೆ ಎಂದು ಊಹಿಸಿದರೆ, ಈ ವಿಶ್ಲೇಷಣೆಯು ನ್ಯಾನ್ಸಿ ನಿಜವಾಗಿಯೂ ಧೂಮಪಾನ ಮಾಡುತ್ತಿದ್ದರೆ ವಾಕ್ಯವು ಒಟ್ಟಾರೆಯಾಗಿ ನಿಜವಾಗಿದೆ ಎಂದು ಊಹಿಸುತ್ತದೆ.
ಗೋಖಲೆಯವರ ಶೈಕ್ಷಣಿಕ ಮಸೂದೆ

**ಗೋಖಲೆಯವರ ಶೈಕ್ಷಣಿಕ ಮಸೂದೆ** ಎನ್ನುವುದು 1912ರಲ್ಲಿ ಭಾರತದ ಕೇಂದ್ರ ಶಾಸನ ಸಭೆಯಲ್ಲಿ ಗೋಖಲೆಯವರು, ಪ್ರಾಥಮಿಕ ಹಂತದಲ್ಲಿ ಕಡ್ಡಾಯ ಶಿಕ್ಷಣದ ತತ್ತ್ವವನ್ನು ಕ್ರಮಕ್ರಮವಾಗಿ ಆಚರಣೆಗೆ ತರಬೇಕೆಂದು ಸೂಚಿಸಿ ಮಂಡಿಸಿದ ಒಂದು ಮಸೂದೆ (ವಿಧಾಯಕ). ಅಂದಿನ ವೈಸರಾಯಾಗಿದ್ದ ಕರ್ಜ಼ನ್ 1905ರಿಂದ ಪ್ರಾಥಮಿಕ ಶಿಕ್ಷಣ ಸೌಲಭ್ಯವನ್ನು ಏಕಪ್ರಕಾರವಾಗಿ ವಿಸ್ತರಿಸುತ್ತ ಬಂದಿದ್ದರೂ, ಶಿಕ್ಷಣದ ಆಡಳಿತಾಧಿಕಾರಿಗಳು ಆ ಮಟ್ಟದ ಶಿಕ್ಷಣವನ್ನು ವಿಸ್ತರಿಸುವುದರ ಬದಲು ಅದರ ಗುಣಮಟ್ಟವನ್ನು ಉತ್ತಮಪಡಿಸುವ ಕಡೆ ಗಮನ ಕೊಡಬೇಕೆಂದು ಒತ್ತಿ ಹೇಳಲಾರಂಭಿಸಿದ್ದರು. ಆದರೆ ರಾಷ್ಟ್ರದ ನಾಯಕರು ಈ ಪ್ರವೃತ್ತಿಯನ್ನು ವಿರೋಧಿಸಿ, ರಾಷ್ಟ್ರದಲ್ಲಿ ಕಡ್ಡಾಯ ಶಿಕ್ಷಣವನ್ನು ಆಚರಣೆಗೆ ತರಲು ಒತ್ತಾಯ ಹಾಕುತ್ತಿದ್ದರು. ಈ ನಡುವೆ, ಎಂದರೆ 1906ರಲ್ಲಿ, ಬರೋಡದ ಮಹಾರಾಜರು ತಮ್ಮ ಸಂಸ್ಥಾನದಲ್ಲಿ ಕಡ್ಡಾಯ ಶಿಕ್ಷಣವನ್ನು ಶಾಸನಬದ್ಧವಾಗಿ ಆಚರಣೆಗೆ ತಂದುಬಿಟ್ಟರು. ಆದ್ದರಿಂದ ಬ್ರಿಟಿಷರ ನೇರ ಆಡಳಿತದಲ್ಲಿದ್ದ ಪ್ರಾಂತ್ಯಗಳಲ್ಲಿ ಅದನ್ನು ಏಕೆ ಆಚರಣೆಗೆ ತರಬಾರದೆಂದು ಚಳವಳಿ ಆರಂಭವಾಯಿತು. ಈ ಚಳವಳಿಯ ಮುಖಂಡರಲ್ಲೊಬ್ಬರಾದ ಗೋಖಲೆಯವರು 1910ರಲ್ಲಿ ಕೇಂದ್ರ ಶಾಸನ ಸಭೆಯಲ್ಲಿ ದೇಶಾದ್ಯಂತ ಕಡ್ಡಾಯ ಶಿಕ್ಷಣವನ್ನು ಆಚರಣೆಗೆ ತರಲು ಆರಂಭಿಸಬೇಕೆಂದೂ, ಆ ಬಗ್ಗೆ ಅಗತ್ಯ ಸಲಹೆ ನೀಡಲು ಅಧಿಕಾರಿಗಳನ್ನೂ, ಇತರರನ್ನೂ ಒಳಗೊಂಡ ಆಯೋಗವೊಂದನ್ನು ರಚಿಸಬೇಕೆಂದೂ ಸೂಚಿಸಿ ಒಂಡು ಠರಾವನ್ನು ಮಂಡಿಸಿದ್ದರು. ಆದರೆ ಆ ಸಮಸ್ಯೆಯನ್ನು ಎಚ್ಚರಿಕೆಯಿಂದ ಪರಿಶೀಲಿಸುವುದಾಗಿ ಸರ್ಕಾರ ನೀಡಿದ ಆಶ್ವಾಸನೆಯ ಮೇಲೆ ಅದನ್ನು ಹಿಂದೆಗೆದುಕೊಂಡಿದ್ದರು. ಮತ್ತೆ 1911ರಲ್ಲಿ ತಮ್ಮ ಆ ಅಭಿಪ್ರಾಯವನ್ನೊಳಗೊಂಡಂತೆ ಪ್ರಾಥಮಿಕ ಸೌಲಭ್ಯವನ್ನು ವಿಸ್ತರಿಸಲು ಇನ್ನೂ ಉತ್ತಮ ವ್ಯವಸ್ಥೆ ಮಾಡಬೇಕೆಂದು ಒತ್ತಾಯ ಮಾಡುವ ಮಸೂದೆಯೊಂದನ್ನು ಮಂಡಿಸಿದರು. ಅಂದಿಗಾಗಲೆ ಪ್ರಚಾರಕ್ಕೆ ಇಂಗ್ಲೆಂಡಿನ 1907ರ ಕಡ್ಡಾಯ ಶಿಕ್ಷಣದ ಶಾಸನವನ್ನು ಆಧಾರ ಮಾಡಿಕೊಂಡು ತಮ್ಮ ಈ ಮಸೂದೆಯನ್ನು ಅವರು ರಚಿಸಿದ್ದರು. ಅದರ ಪ್ರತಿಯನ್ನು ಮೊದಲು ಸದಸ್ಯರ ಅಭಿಪ್ರಾಯಕ್ಕಾಗಿ ಹಂಚಲಾಯಿತು. ಅನಂತರ 1912ರ ಮಾರ್ಚ್ 17ರಂದು ಸಭೆಯಲ್ಲಿ ಅದು ಚರ್ಚೆಗೆ ಬಂತು. ಗೋಖಲೆಯವರು ಮಸೂದೆಯ ಅವಶ್ಯಕತೆಯನ್ನು ಕುರಿತು ಯುಕ್ತವಾಗಿ ವಾದಿಸಿದರು. ಅದನ್ನು ತಜ್ಞರ ಸಮಿತಿಗೆ ವರದಿಗಾಗಿ ಒಪ್ಪಿಸುವ ಬಗ್ಗೆ ಮತ ತೆಗೆದುಕೊಂಡಾಗ ಸಭೆಯಲ್ಲಿ ಅಧಿಕಾರಿ ಸದಸ್ಯರೇ ಹೆಚ್ಚಾಗಿದ್ದುದರಿಂದ ಅದಕ್ಕೆ ವಿರುದ್ಧವಾಗಿ ಹೆಚ್ಚು ಮತಗಳು ಬಂದು ಅದರ ಮುಂದಿನ ನಡವಳಿಕಗೆ ಅವಕಾಶವಾಗಲಿಲ್ಲ. ಆದರೂ ಗೋಖಲೆಯವರು ಉತ್ಸಾಹಗುಂದಲಿಲ್ಲ. ಮತ್ತೆ ಮತ್ತೆ ಅದಕ್ಕಾಗಿ ಶ್ರಮಿಸುವುದಾಗಿ ಪಣತೊಟ್ಟರು.

ಭಾರತದ ಶಿಕ್ಷಣದ ಇತಿಹಾಸದಲ್ಲಿ ಗೋಖಲೆಯವರ ಈ ಮಸೂದೆ ವಿಶಿಷ್ಟ ಸ್ಥಾನ ಪಡೆದಿದೆ. ಕಡ್ಡಾಯ ಶಿಕ್ಷಣವನ್ನು ಆಚರಣೆಗೆ ತರುವಲ್ಲಿ ಅದೇ ಮೊದಲ ಯತ್ನವಾಯಿತು. ಅದು ಬಿದ್ದುಹೋದರೂ ಅವರ ಯತ್ನ ಪೂರ್ಣವಾಗಿ ವಿಫಲವಾಗಲಿಲ್ಲ. ಜನತೆಯ ಆಶೋತ್ತರವನ್ನು ಸರ್ಕಾರ ಅರಿತುಕೊಂಡಿತು; ಶಾಸನಬದ್ಧವಾಗಿ ಮುಂದುವರಿಯಲು ಅಂದು ಇದ್ದ ಅಡಚಣೆಗಳ ಕಡೆ ಬೆರಳು ತೋರಿದರೂ ಪ್ರಾಥಮಿಕ ಶಿಕ್ಷಣದ ವಿಸ್ತರಣಕ್ಕೆ ಇನ್ನೂ ಹೆಚ್ಚಿನ ಆಸಕ್ತಿ ವಹಿಸಿತು. ಪ್ರಾಂತೀಯ ಸರ್ಕಾರಗಳನ್ನು ಆ ಬಗ್ಗೆ ವಿಚಾರಿಸಲಾಯಿತು. ವಿಸ್ತರಿಸುತ್ತಿದ್ದ ಆ ಕ್ಷೇತ್ರದ ಆಡಳಿತಕ್ಕಾಗಿ ಕೇಂದ್ರ ಶಿಕ್ಷಣ ಇಲಾಖೆಯನ್ನು ಸ್ಥಾಪಿಸಲಾಯಿತು. 1912ರಿಂದ 1917ರ ವರೆಗೆ ಆ ಕ್ಷೇತ್ರದಲ್ಲಿ ಸರ್ಕಾರ ತೋರಿದ ಆಸಕ್ತಿಗೆ ಆ ಮಸೂದೆ ನೀಡಿದ ಪ್ರಚೋದನೆಯೇ ಕಾರಣವೆಂದು ಹೇಳಬಹುದು. 1913ರ ಫೆಬ್ರುವರಿ 21ರಂದು ಹೊರಡಿಸಿದ ಸರ್ಕಾರದ ಶೈಕ್ಷಣಿಕ ನೀತಿಯ ನಿರೂಪಣೆಯಲ್ಲೂ ಆ ಮಟ್ಟದ ಶಿಕ್ಷಣ ಸೌಲಭ್ಯವನ್ನು ಹೆಚ್ಚಿಸುವ ಬಗ್ಗೆ ಅಗತ್ಯ ಆಶ್ವಾಸನೆಯನ್ನು ನೀಡಲಾಯಿತೆಂಬುದು ಮುಖ್ಯ ಸಂಗತಿ.

## ಉಲ್ಲೇಖಗಳು 
ವರ್ಗ:ಕಾನೂನು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅರುಣ್ ಜೋಳದ ಕೂಡ್ಲಿಗಿ

**ಅರುಣ್ ಜೋಳದ ಕೂಡ್ಲಿಗಿ** ‍‍(ಫೆಬ್ರವರಿ ೧೩, ೧೯೮೦) ಡಾ. ಅಂಬೇಡ್ಕರ್ ಕಲಾ ವಾಣಿಜ್ಯ ಪದವಿ ಮಹಾವಿದ್ಯಾಲಯ ಮತ್ತು ಸ್ನಾತಕೋತ್ತರ ಕೇಂದ್ರದಲ್ಲಿ ಕನ್ನಡ ವಿಭಾಗದಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದು ಕನ್ನಡ ಜಾನಪದ ಸಾಹಿತ್ಯ ಮತ್ತು ಸಾಂಸ್ಕೃತಿಕ ಅಧ್ಯಯನವು ಇವರ ಕಾರ್ಯಕ್ಷೇತ್ರವಾಗಿದೆ. ತಮ್ಮ ಬರಹ, ಚಿಂತನೆ, ಸಂವಾದಗಳ ಮೂಲಕ ಗುರುತಿಸಲ್ಪಟ್ಟವರು. ಕವನ, ಕತೆ, ಪ್ರಬಂಧ, ಸಂಶೋಧನೆ, ವಿಮರ್ಶೆ ಸಂಪಾದನೆ ಇತ್ಯಾದಿ ಪ್ರಕಾರಗಳಲ್ಲಿ ಸಹಜತೆ ಮತ್ತು ಬದ್ಧತೆಯಿಂದ ವಿಚಾರಗಳನ್ನು ದಾಖಲಿಸುವ ಪ್ರಯತ್ನದಿಂದ ಮುಖ್ಯರಾಗುವ ಇವರು ಈಗಾಗಲೇ ಹದಿಮೂರಕ್ಕೂ ಹೆಚ್ಚು ಕೃತಿಗಳನ್ನು ಬರೆದಿದ್ದಾರೆ.

## ಜನನ, ಜೀವನ 
ಅರುಣ್ ಜೋಳದ ಕೂಡ್ಲಿಗಿ ಎಂದು ಸಾಹಿತ್ಯ ಲೋಕದಲ್ಲಿ ಗುರುತಿಸಿಕೊಂಡ ಇವರ ಪೂರ್ಣ ಹೆಸರು ಗವಿಯಮ್ಮನವರ ಅರುಣ್ ಕುಮಾರ್. ವಿಜಯನಗರ ಜಿಲ್ಲೆಯ ಕೊಟ್ಟೂರು ತಾಲೂಕಿನ 'ಜೋಳದಕೂಡ್ಲಿಗಿ' ಗ್ರಾಮದಲ್ಲಿ  ೧೩, ಫೆಬ್ರವರಿ ೧೯೮೦ರಲ್ಲಿ ಜನಿಸಿದರು. ತಂದೆ ಗವಿಯಮ್ಮನವರ ಹನುಮಂತಪ್ಪ, ತಾಯಿ ಎಸ್. ನಾಗರತ್ನಮ್ಮ. ಕೂಡ್ಲಿಗಿ ತಾಲೂಕಿನ ಹಾರಕನಾಳು, ಉಜ್ಜಿನಿ, ಕೊಟ್ಟೂರಿನಲ್ಲಿ ಪದವಿವರೆಗಿನ ಶಿಕ್ಷಣ ಮುಗಿಸಿದ ಅವರು ಜಾನಪದ ಎಂ.ಎ ಮತ್ತು ಕನ್ನಡ ಸಾಹಿತ್ಯದಲ್ಲಿ ಎಂ.ಎ ಸ್ನಾತಕೋತ್ತರ ಪದವಿಗಳನ್ನು ಕನ್ನಡ ವಿಶ್ವವಿದ್ಯಾಲಯದಲ್ಲಿ ಪಡೆದರು. ಅಲ್ಲಿಯೇ ಪಿಎಚ್.ಡಿ ಪದವಿ ಪಡೆದು  ರಹಮತ್ ತರೀಕೆರೆ ಅವರ ಮಾರ್ಗದರ್ಶನದಲ್ಲಿ ಜನಪದ ಕವಿಗಳ ಕುರಿತು ಪೋಸ್ಟ್ ಡಾಕ್ಟರಲ್ ಉನ್ನತ ಸಂಶೋಧನೆ ಪಡೆದಿರುವರು. ವಿದ್ಯಾರ್ಥಿ ದೆಸೆಯಲ್ಲಿಯೇ ಇವರು ಉತ್ತಮ ಭಾಷಣಕಾರರಾಗಿದ್ದರು. ಜಾನಪದ ಕ್ಷೆತ್ರದಲ್ಲಿ ಆಸಕ್ತಿಯುಳ್ಳ ಇವರು ಜನರ ಪರವಾಗಿ, ಮಾನವೀಯತೆಯ ಪರವಾಗಿ ಧ್ವನಿ ಗೂಡಿಸಿದವರು.

## ಕೃತಿಗಳು[ಬದಲಾಯಿಸಿ] 
### ಪಿ.ಎಚ್ ಡಿ ಸಂಶೋಧನಾ ಪ್ರಬಂಧ 
* ಕನ್ನಡ ಜಾನಪದ ತಾತ್ವಿಕ ನೆಲೆಗಳು ೨೦೧೨.     

### ಕೃತಿಗಳು 
# ನೆರಳು ಮಾತನಾಡುವ ಹೊತ್ತು (ಕವಿತೆ, 2004)
# ಸಂಡೂರು ಭೂಹೋರಾಟ ( ಸಂಶೋಧನೆ, 2008) 
# ಅವ್ವನ ಅಂಗನವಾಡಿ ( ಕವನಸಂಕಲನ, 2010)
# ಕನ್ನಡ ಜಾನಪದ ತಾತ್ವಿಕ ನೆಲೆಗಳು ( ಪಿಎಚ್.ಡಿ ಸಂಶೋಧನೆ, 2012)
# ಜಾನಪದ ಮುಖಾಮುಖಿ (ಸಂಶೋಧನೆ, 2013)
# ಜಾನಪದ ವರ್ತಮಾನ (ಸಂಶೋಧನೆ, 2013)
# ಕನಸೊಡೆದೆದ್ದೆ ( ವಿಮರ್ಶೆ, 2013)
# ಗಂಟಿಚೋರ್ ಸಮುದಾಯ (ಸಂಶೋಧನೆ, 2016)
# ತತ್ವಪದ ಪ್ರವೇಶಿಕೆ (ರಹಮತ್ ತರೀಕೆರೆ ಅವರ ಜತೆ ಸಹ ಸಂಪಾದಕ, 2017)
# ಓದು ಒಕ್ಕಾಲು (2021, ಪುಸ್ತಕ ವಿಮರ್ಶೆ) 
# ಕೊರೋನಾ ಜಾನಪದ (2021, ಜಾನಪದ ಸಂಶೋಧನ ಲೇಖನಗಳು)
# ನಡುವೆ ಸುಳಿವ ಹೆಣ್ಣು (2022, ಮಂಜಮ್ಮ ಜೋಗತಿ ಅವರ ಆತ್ಮಕಥನದ ನಿರೂಪಣೆ)
# ಜೈಭೀಮ್ (2023, ಅಂಬೇಡ್ಕರ್ ಚಿಂತನೆಯ ಲೇಖನಗಳ ಸಂಪಾದನೆ)

## ಗೌರವ, ಪ್ರಶಸ್ತಿಗಳು 
# 2023 ರಲ್ಲಿ ಡೆಕ್ಕನ್ ಹೆರಾಲ್ಡ್ ಚೇಂಜ್ ಮೇಕರ್ ಅವಾರ್ಡ್ ಗೆ ಆಯ್ಕೆ ಆಗಿದ್ದಾರೆ.
# ಸಾಹಿತ್ಯ ಕ್ಷೇತ್ರದ ಸಾಧನೆಗಾಗಿ ಗುಲ್ಬರ್ಗಾ ವಿಶ್ವವಿದ್ಯಾಲಯದ ರಾಜ್ಯೋತ್ಸವ ಪುಸ್ತಕ ಪ್ರಶಸ್ತಿ.
# ಹೊನ್ನಾವರದ ಜಾನಪದ ಪ್ರಕಾಶನ ನೀಡುವ `ಜಾನಪದ ದೀಪ ಪ್ರಶಸ್ತಿ’
# ಪ್ರಜಾವಾಣಿ, ಸಂಚಯ ಕಾವ್ಯ ಪ್ರಶಸ್ತಿ.

## ಉಲ್ಲೇಖಗಳು
ಚಂದೇರಿ

**ಚಂದೇರಿ** ಎನ್ನುವುದು ಬುಂದೇಲಖಂಡದ ಮತ್ತು ಮಾಳವಗಳ ಗಡಿಯಲ್ಲಿರುವ ನಗರ.

## ಇತಿಹಾಸ 
ಸುಲ್ತಾನ್ ಮಹಮೂದ್ ಖಲ್ಜಿಯನ್ನು ಚಿತೋಡಿನ ರಾಣಾ ಸಂಗ ಸೋಲಿಸಿ ಈ ನಗರವನ್ನು ವಶಪಡಿಸಿಕೊಂಡ. ಮೊಗಲ ಸಮ್ರಾಟ ಬಾಬರನ ಆಳ್ವಿಕೆಗೆ ಔಂಧ್ ಒಂದನ್ನು ಬಿಟ್ಟು ಮಿಕ್ಕೆಲ್ಲ ರಾಜ್ಯಗಳು ಸೇರಿಹೋದಾಗ ಸುಮಾರು 1527ರಲ್ಲಿ ಮೇದಿನಿ ರಾಯ್ ಎಂಬ ರಜಪೂತ ಸರದಾರ ಚಂದೇರಿಯಲ್ಲಿ ತನ್ನ ಆಡಳಿತ ಸ್ಥಾಪಿಸಿದ. ಅನಂತರ ಪೂರನ್ ಮಲ್ ಚಾಟ್ ಇದನ್ನು ತನ್ನ ವಶಪಡಿಸಿಕೊಂಡ. ಶೇರ್ ಷಹ ಚಂದೇರಿಗೆ ಮುತ್ತಿದ. ಎಷ್ಟು ಕಾಲವಾದರೂ ನಗರದ ಕೋಟೆಯನ್ನು ವಶಪಡಿಸಕೊಳ್ಳಲಾರದೆ ಹೋದ. ಸಂಧಿ ಮಾಡಿಕೊಳ್ಳುವ ಸುಳ್ಳು ಹೇಳಿ ಕೋಟೆಯಿಂದ ಪೂರನ್ ಮಲ್ ಹೊರಗೆ ಬಂದಾಗ ವಂಚಿಸಿ, ಮತ್ತೆ ಯುದ್ಧ ಸಾರಿ ಕೋಟೆಯನ್ನು ವಶಪಡಿಸಿಕೊಂಡ.

## ಆಕರ್ಷಣೆಗಳು 
24 ಜನ ತೀರ್ಥಂಕರ ಮೈಬಣ್ಣಕ್ಕನುಗುಣವಾದ ಶಿಲೆಯಿಂದ ಅವರ ಮೂರ್ತಿಗಳನ್ನು ಕಡೆದು ಸ್ಥಾಪಿಸಿರುವ ಜೈನ ಕ್ಷೇತ್ರವಾಗಿ ಚಂದೇರಿ ಇಂದಿಗೂ ಪ್ರಸಿದ್ಧವಾಗಿದೆ.

## ಉಲ್ಲೇಖಗಳು 
## ಗ್ರಂಥಸೂಚಿ 
* 

## ಹೊರಗಿನ ಕೊಂಡಿಗಳು 
* Shri Digamber Jain Atishaya Kshetra Choubeesee Bara Mandir, Chanderi

ವರ್ಗ:ಮಧ್ಯ ಪ್ರದೇಶದ ನಗರ ಮತ್ತು ಪಟ್ಟಣಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ